“Bilmədiyi iş haqqında danışana “avara” deyərlər” - Şirməmməd Hüseynov - xezernews.az\n“Bilmədiyi iş haqqında danışana “avara” deyərlər” - Şirməmməd Hüseynov\nAzərbaycan mətbuat tarixinin tədqiqatçısı, Bakı Dövlət Universitetinin professoru Şirməmməd Hüseynov AzadlıqRadiosu-nun suallarını cavablandırıb.\n“Turan” İnformasiya Agentliyinin direktoru Mehman Əliyevin həbsi ilə bağlı ilk suala onun cavabı belə olub:\n– Mən hüquqşünas deyiləm, bu məsələylə də məşğul olmamışam. Mən bilmirəm nə var, nə yox. Bilmədiyim şey haqqında nə danışa bilərəm?\n– Amma siz Mehman Əliyevi tanıyırsınız. Onun vergidən yayınması ilə bağlı irəli sürülən ittiham sizə inandırıcı gəlirmi? Həmkarlarının bir çoxu onun həbsini siyasi sifariş hesab edir, beynəlxalq qurumlar, bəzi dövlətlərsə bununla bağlı narahatlıqlarını səsləndiriblər.\n– Adamı tanımaq ayrı şeydir, o adamın fəaliyyəti ayrı şeydir. Burda hüquq məsələsi var, qanun məsələsi var. Ağzına gələni danışmaq olmaz. Mən bilmirəm axı, onu hansı əsasla tutublar, neyləyiblər.\n– Vergidən yayınmaqda ittiham olunur, ancaq özü bu deyilənləri rədd edir.\n– Amerikada, Avropada ən böyük cinayət vergidən yayınmaq sayılır. 1956-cı ildə Cəvahirləl Nehruya (Jawaharlal Nehru) sual vermişdilər ki, dünyada iki böyük dövlət – ABŞ və Sovet İttifaqı yaranıb, bunların fərqi nədir? O cavab vermişdi ki, sovetlər demokratiyanın yoxluğundan əziyyət çəkir, amerikalılar çoxluğundan. İkincisi, Nehru demişdi ki, Amerikada millət varlıdır, dövlət kasıbdır, xalqın əlinə baxır, onun ödədiyi vergiyə baxır, amma Sovet İttifaqında dövlət varlıdır, millət kasıbdır. Hüquqi məsələlərini hüquq çərçivəsində təhlil etməmiş ona qiymət vermək olmaz... Bəzən bir adam haqqında o qədər yüksək fikirdə olursan, sonra görürsən altından su çıxdı. Ona görə də araşdırılmalıdır ki, Mehman Əliyev işlədiyi yerdə qanunçuluğu pozub, ya pozmayıb? Bu işi bilməmiş, öyrənməmiş müdaxiləmiz yaramaz.\n– Şirməmməd müəllim, sizcə, Azərbaycanda söz, fikir azadlığı nə dərəcə təmin olunub, media mənsubları nə qədər azaddırlar?\n– Cümhuriyyətin yüzilliyini qeyd etməliyik. 23 ay yaşadı cümhuriyyət – 1918-1920-ci illər. 70 il sovet dövrü, 25 il də müasir dövr. ABŞ-da hər il iyulun 4-də müstəqilliklərinin neçə yüz illiyini qeyd edirlər, Avropa dövlətləri də həmçinin. Biz həqiqi demokratik cümhuriyyətdə cəmisi 23 ay yaşamışıq, indi də 25 ildir müstəqilik. Çingiz Aytmatovdan soruşdum ki, səncə, bizim vətəndaşlar Avropa səviyyəsinə nə vaxt yüksələ bilər? Cavab verdi ki, 5-6 nəsildən sonra, çünki biz hamımız sovetdənqalmayıq. Dünyagörüşümüz sovet dövründə formalaşıb. Hələ müstəqillik dövrünün vətəndaşı hakimiyyətdə deyil.\n– Amma başqa nümunələr də var, məsələn, Ukraynada, Gürcüstanda media azaddır.\n– Nə Ukraynada, nə Gürcüstanda, nə Moldovada, nə də Pribaltikada Avropa azadlığı geniş mənada yoxdur. Çünki bunlar sovetdənqalmadır. Hələ müstəqillik dövrünün həqiqi vətəndaşı yetişməyib. Müəllimlərimiz, biz hamımız sovetdənqalma müəllimlərik. Biz uşaqlara nə tərbiyə verə bilərik? Sovet dövründə nə öyrənmişiksə, onu da öyrədirik.\n– Nehrudan misal gətirdiniz, o fikrə qayıtmaq istərdim, sizcə, Azərbaycan demokratiyanın azlığından, ya yoxluğundan əziyyət çəkir?\n– Millətin, hakimiyyətin səviyyəsi, tələbi nədirsə, hakimiyyət də ona əsaslanır. Bildin? 25 ildir müstəqilik. Məsələn, Şəkidə hələ də adi adamlar deyirlər ki, raykoma şikayətə gedirəm. Çünki icra hakimiyyəti də köhnə raykom binasındadır, orda oturan icra başçısı da keçmiş birinci katib vəzifəsini icra edib. Hələ geniş mənada demokratik təsəvvür yoxdur. İndi bu vəziyyətdə sən nə istəyirsən? İstəyirsən 300 illik, 200 illik demokratiya məktəbi keçən millətlərin səviyyəsinə yüksələsən? Xəstə tələsməklə deyil, armud öz vaxtında dəyəcək.\n– Şirməmməd müəllim, sizin dediyiniz kimi, xalqın səviyyəsi aşağıdırsa belə məmurlar, bütünlükdə hakimiyyət bundan sui-istifadə etməlidir? Bu, nə dərəcədə ədalətlidir?\n– İndi gəldin çıxdın mətləb üstə. Xalq əgər ailədə, məktəbdə, cəmiyyətdə o demokratiyanı... Yaponlar bilirsən neyləyir, dövlət qərarı çıxan qəzeti camaata pulsuz paylayırlar ki, o qanunları oxusunlar, öyrənsinlər. Biz bu camaata hüquq dərsi veririk? Vermirik, axı. Vermədiyimiz şeyi necə tələb edə bilərik. Tələsməklə deyil. Şükr etmək gərəkdir. Müstəqilliyimiz var, hakimiyyətimiz var, qoşunumuz var, dövlətimiz var, pulumuz var, bayrağımız var. Və əlbəttə, ümid edirik ki, biz gələcəkdə Avropa səviyyəsində yüksək mədəniyyət yaratmaq iqtidarındayıq. Üzr istəyirəm deyəcəyim sözə görə, qəmiş qoymağa nə var ey? Olmayan şeyi, hələ camaatın qanına girməyən bir şeyi necə tələb edə bilərsən?.. Xarici firmalarda çalışan azərbaycanlılar bilirsən neçə saat işləyirlər? 10-12 saat. Niyə Britaniya fəhləsi, Amerika fəhləsi 8 saat işləyir, sənin vətəndaşın 12 saat? Niyə bunu araşdırmısınız siz jurnalistlər?\n– Bəlkə, bunun səbəbi ondadır ki, Azərbaycan hakimiyyəti özü vətəndaşının haqlarını qorumadıqca, ona hörmət və qiymət qoymadıqca kənardan gələn şirkət də onun vətəndaşına eyni münasibəti göstərəcək?\n– O xarici şirkət olmasa, bizdə inkişaf da olmaz. Biz o xarici şirkətdən asılıyıq. BP olmasaydı, qazı, nefti Xəzərin dibindən çıxarmasaydı, sən bugünkü kimi yaşaya bilməzdin, axı. Məcbursan onun tələbinə əməl etməyə.\n– Bir yandan deyirsiz xarici şirkətdə çalışanların hüquqlarını tələb edin, o biri yandan deyirsiniz ki, onlardan asılıyıq deyə dediklərini etməyə məcburuq. O zaman təklifiniz nədir?\n– Biz yavaş-yavaş özümüz özümüzü idarə etməyi öyrənəcəyik. İndi nə olub?.. Mehman vətəndaşdır. Mənim çox böyük hörmətim var ona. Gedib onu yoxlayıblar. Əgər bu işdə qanun pozuntusu varsa, qoy hüquqşünaslar bunu isbat etsinlər, desinlər pozuntu var, ya bu qondarma işdir. Hələ araşdırma gedir, Şirməmməd Hüseynov nə desin? Desin ki, Mehmanı nahaq tutmusunuz? Deməzlər, “get işinlə məşğul ol”?\n– Ziyalılar bəzən qınaq obyektinə çevrilirlər ki, niyə ölkədə baş verənlərə etiraz etmirlər, niyə həbs olunanları müdafiəsinə qoşulmurlar?\n– Hüquqşünas da ziyalıdır. Bu məsələdə hüquqşünasları, jurnalistləri danışdırmaq lazımdır.\n– Hüquqşünaslar danışır. Amma söhbət sözünün çəkisi olan, cəmiyyətdə nüfuzu olan ağsaqqalların, ziyalıların mövqeyindən gedir.\n– Ağsaqqallıq heç kəsə imkan vermir ki, qanunsuz, bilmədiyi işlərdən danışsın. Bilmədiyi iş haqqında danışana “avara” deyərlər.\nXəbər 2304 dəfə oxunub.


Kəmalə Eyvazova — Vikipediya\nVikipediyada bu adlı digər şəxslər haqqında da məqalələr var; bax: Kəmalə.\nEyvazova Kəmalə Əhliman qızı\nŞamaxı rayonu, Azərbaycan SSR, SSRİ\nKəmalə Eyvazova (Eyvazova Kəmalə Əhliman qızı; d. 1975. Şamaxı rayonu, Azərbaycan SSR, SSRİ) — Rusiya alimi, Tibb elmləri namizədi. S.N.Fyodorov adına “Gözün mikrocərrahiyyəsi” SETK rekonstruktiv okuloplastik cərrahiyyə bölməsinin müdiri.\nEyvazova Kəmalə Əhliman qızı 1975-ci ildə Azərbaycan Respublikasının Şamaxı rayonunda anadan olub. 1992-ci ildə Şamaxının 2 nömrəli orta məktəbini gümüş medalla bitirib. Elə həmin il N.Nərimanov adına Azərbaycan Tibb Universitetinə (indiki Azərbaycan Tibb Universiteti) qəbul olub və 1998-ci ildə oranı bitirib. 1998-2001-ci illərdə Moskvada S.N.Fyodorov adına “Gözün mikrocərrahiyyəsi” Sahələrarası Elmi-Texniki Kompleksdə (SETK) klinik ordinaturada təhsil alıb. Görmə orqanları xəstəliklərinin müayinə və diaqnostikasının əsas üsullarına yiyələnib. 2001-ci ilin noyabrından K.Eyvazova S.N.Fyodorov adına “Gözün mikrocərrahiyyəsi” SETK-nın refraksion cərrahiyyə şöbəsinin aspiranturasına qəbul olunub. Təhsil zamanı özünü elmi-klinik işlərdə müstəqil surətdə görə bilən məqsədyönlü, diqqətli, düşüncəli həkim kimi göstərib. Müasir oftalmologiyanın nailiyyətləri ilə mütəmadi maraqlanıb, Rusiya və xarici elmi ədəbiyyatları öyrənərək bilik səviyyəsini daim artırıb. A.İ.İvaşinanın rəhbərliyi altında “Presbiopik yaşda yüksək dərəcəli hipermetropiyanın intraokulyar korreksiyası” mövzusu üzərində çalışıb.\nO, aspiranturada təhsil aldığı müddətdə müxtəlif oftalmoloji patologiyaların terapevtik və cərrahi müalicəsi metodlarına yiyələnib. Hazırda müstəqil şəkildə operativ müdaxilənin geniş spektrlərini - kataraktın fakoemulsifikasiyası, antiqlaukomatoz, skleroplastik və vazorekonstruktiv əməliyyatlar, müxtəlif növ refraksion əməliyyatlar, çəpgözlük zamanı əməliyyatlar həyata keçirir. K.Eyvazova 2005-ci ildə tibb elmləri namizədi elmi dərəcəsi almaq üçün “Presbiopik yaşda yüksək dərəcəli hipermetropiyanın intraokulyar korreksiyası” mövzusunda dissertasiya müdafiə edib. Onun elmi işi 2006-cı ildə “Fyodorov oxuları” Ümumrusiya elmi-praktiki konfransı çərçivəsində keçirilən gənc alimlərin konfransında 2-ci yeri tutub. 2006-cı ildən S.N.Fyodorov adına “Gözün mikrocərrahiyyəsi” SETK klinikasının 9-cu oftalmoloji bölməsində həkim-oftalmoloq işləyib. 2007-ci ildən indiyədək S.N.Fyodorov adına “Gözün mikrocərrahiyyəsi” SETK-nın rekonstruktiv okuloplastik cərrahiyyə bölməsinə rəhbərlik edir.\nK.Eyvazova dəfələrlə elmi-praktiki konfranslarda iştirak edib, 14 elmi məqalənin müəllifidir. Dissertant olduğu zaman RF-nin 3 patentini, – onlardan 2-si apardığı iş çərçivəsində, 1-i RF patenti vermək üçün müsbət qərara görə, - alıb. Həmin iş S.N.Fyodorov adına “Gözün mikrocərrahiyyəsi” SETK-nın 2002-ci, 2003-cü və 2004-cü illərdə keçirilmiş elmi-praktiki konfranslarında, gözün refraksion və plastik cərrahiyyəsi üzrə III Rusiya simpoziumunda (Moskva, 2002), “Lazer refraksion və intraokulyar cərrahiyyə” elmi-praktiki konfransında (Sankt-Peterburq, 2002), oftalmocərrahiyyə üzrə III Avro-Asiya konfransında (Yekaterinburq, 2003), Rusiya oftalmoloqlarının VIII qurultayında (Moskva, 2005) müzakirə edilib.\nMənbə — "https://az.wikipedia.org/w/index.php?title=Kəmalə_Eyvazova&oldid=5510271"


Aliexpressdən edilən sifarişlərdə pulumuza necə qənaət etmək olar? | Mir.az Forum\nBaşlangıc tarixi 17 Dek 2018\nElektron pul kisələri haqqında yazı yazım?\nİstifadə edilən ümumi səs\nEtdiyimiz online alış-verişlərdə pulumuza qənaət edə bilərik, bir məhsulu daha ucuz almaq üçün nə edə bilərik? Bu sualın bir cavabı var o da Cashback-dir . Cashback nədir, nə işə yarayır?. Ən sadə formada belə bir tərif verə bilərik, xarici online aliş-veriş saytlaırna ödədiyimiz pulun 7-10.5 %-ni geri qaytarmaq olar. Ən əsası da Aliexpressdən alış-veriş etdiyimiz zaman bu rəqəm daha böyük olur. Məsələn, Aliexpressdən 100 $-lıq mal sifariş etdikdə 7-10.5 $ geri almış oluruq.\nDeməyə yaxşı deyirsən amma bu işin sirri nədir? Bəs bu sayt ya da proqram niyə bizə bu bulları ödəsin? Sanki bu sualları verdiyinizi eşitdim. Əslində məntiqli hər insanın verəcəyi ilk sual bu olmalıdır. Yəni sazan sayağı nəyin nə olduğunu bilmədən 3-5 dollar qazanacam deyə təklifin üstünə tullanmadan öncə, bu işin əmması nədir ona bir baxaq.\nCashback işi ilə məğul olan firmalar ilk öncə alış-veriş saytlaır ilə danışırlar ki, ay brat mən sənə çox sayda müştəri gətirəcəm və sən də hər gətirdiyim müştərinin ödədiyi puldan filan qədər faizi mənə verəcən. Alış-veriş saytı da təbii ki, bu təklifi qəbul edir. Daha çox müştəri demək, daha çox pul demədir. Sonra bu bizim Cashbackçilər bizə deyirlər ki, siz bu bratların saytından alışveriş edəndə bizim üzərimizdən edin, biz də sizə onların bizə verdiyi faizin bir hissəsini verək. Qısacası al gülüm ver gülüm məsələsi olur və nəticədə siz 100 dollarlıq məhsulu 94 dollara almış olursunuz.\nDeyəsən bu məsələ sizə indi daha bir maraqlı gəlir. Hə? Eeee işin sirrini bildiniz nə də olsa. Əsas məsələ fırıldaq falan olmamasıdır.\n1. Sətrin sonundakı linkə keçid edərək qeydiyyatdan keçmək lazımdır. ---> Qeydiyyat üçün tıkla\n2. Qeydiyyatı tamamlamaq üçün E-mail adresimizə gələn linkə keçid edərək qeydiyyatı təsdiqləyirik.\n3. Google play və ya Apple store dan EPN proqramını smartfonumuza yükləyirik və qeydiyyatdan keçdiyimiz login və parolla proqrama giriş edirik.\n4. Aliexpress proqramını telefonumuza yükləyirik və qeydiyyatdan keçirik və qeydiyyat varsa sadəcə daxil oluruq.\nElektron pul kisələri:\nBurdan qazandığımız pulları nağdlaşdırmaq və ya yenidən alış-verişlərdə istifadə etmə üçün elektron pul qabımız olmalıdır. Bunun üçün də aşağıdakı saytlarda qeydiyyatdan keçib, pul qabı açmaq laızmdır. Bu sistemlər haqqında da başqa bir gündə izahlı bir şeylər yazacam.\n1. Qiwi - qeydiyyat keçən zaman ilkin olaraq rus rublu ilə hesab açılır, ancaq ödəniş edərkən avtomatik olaraq rubl dollar konvertasiya olunur. Həm də hesaba bir neçə valyuta əlavə etmək olar. Çox sadə sistemə malikdir. Ona görə də bu pul kisəsini məsləhət görürəm. - http://qiwi.com\n2. Webmoney - sistem bir qədər qəlizdir. Kimin artıq varıdırsa yəqin problem olmaz, olmayanlar üçün isə qiwi-ni məsləhət görürəm. - http://webmoney.ru\nNə dərəcədə aydın yazdığımı dəqiq bilmirəm. Gecənin üçündə ancaq bu qədər olar . Hər hansı bir sualınız və ya köməyə ehtiyacınız olsa çəkinmədən yazın. Sevərək cavablayaram.\nSon düzəliş: 16 İyul 2020\nReactions: Aysun İmanova and Abidova L\nİzah Aliexpressdən ödənişin geri alınması və proses haqqında məlumat\nAliexpressdən Video kart almaq olar? Məsləhətdir?


AMEA YT Parkda gənc alimlər və bizneslə məşğul olmaq istəyənlər üçün hər cür şərait yaradılıb\nAMEA Yüksək Texnologiyalar Parkının (YT Park) direktoru, iqtisad üzrə fəlsəfə doktoru Nazim Şükürov Azərbaycan Televiziyasının "Səhər" proqramının qonağı olub.\nVerilişdə N.Şükürov YT Parkın ölkə başçısının 8 noyabr 2016-cı il tarixli Sərəncamı ilə müasir elmi və texnoloji nailiyyətlərə əsaslanan innovasiya yönümlü və elmtutumlu məhsulların istehsalı, alimlərin elmi tədqiqatlarının tətbiqi, kommersiyalaşdırılması məqsədilə yaradıldığını bildirib.\nYT Parkın 21 hektar ərazini əhatə etdiyini deyən alim burada yeni innovativ layihələri olanlar, bizneslə məşğul olmaq istəyənlər, o cümlədən startapçılar üçün vergi, gömrük güzəştlərinin nəzərdə tutulduğunu söyləyib. Gənc alimləri və startapçıları rəhbərlik etdiyi quruma dəvət edən N.Şükürov onların ideyalarını dəstəkləməyə hazır olduqlarını vurğulayıb.\nO, YT Parkın alimlərdən ibarət Ekspertlər Şurasının olduğunu və şura tərəfindən yeni ideyaların uğurlu tətbiqi üçün biznes planının, texniki-iqtisadi əsaslandırılmanın, satış bazarı və marketinqinin müəyyənləşdirilməsinə dəstəyin verildiyini diqqətə çatdırıb.


Puzzle oyunlar online\nMistik dəniz xəzinələri\nPuzzle oyunlar. Puzzle oyunlar online\nPuzzle oyunlar online pulsuz vaxt sərf etmək və beyin hazırlanması üçün böyük yoldur. Olduqca maraqlı puzzle oyunu, çünki Siz cansıxıcı olmaz. Bəzən oyun online bulmacalar, bir qayda olaraq, siz edilməsi, daha çox xüsusi bacarıq və yüksək səviyyəli bilik qərarı ağıl, kəşfiyyat və sürətli üçün lazım olan bir zor məsələ görünür. Muncuq və bütün növ bulmacalar, mazes, fizika-riyaziyyat problemləri, məntiq bulmacalar, Tetris kimi oyun, və s saytımızda oyun bulmacalar janrları müxtəlif təqdim edir. Puzzle oyunlar online riyazi və fiziki qanunların bilik və məntiqi düşünmək və yaddaş inkişaf etdirmək qatar imkanı əbədiləşdirmək. Hər kəs oyun özü üçün doğru və zəruri tapa biləcəklər. Kateqoriya puzzle daim yenilənir, və uzun müddət və çox yeni kimi köhnə və sevimli oyun rast gəlmək bilər, ən çox olan mürəkkəbliyi yüksək dərəcəsi ilə xarakterizə olunur. Özünüzü Pulsuz Oyunlar Online bulmacalar birlikdə yayındırmağa imkan verir.


Yaqub Zurufçunun qalmaqallı konsertinin afişası dəyişdirildi\nAzərbaycan musiqisinin fars adı altında təqdim olunan afişaları mətbuatda dərc edilən yazılardan sonra dəyişdirildi\nRamiz Quliyev: “Dedim ki, dəyişdirilməsə iştirak etməyəcəm... ”\nMüğənni Yaqub Zurufçunun təşəbbüsü ilə Avropada keçiriləcək konsertlər artıq fars deyil, Azərbaycan adı altında təmsil olunacaq. Bu barədə konsertdə iştirak edəcək xalq artisti, tarzən Ramiz Quliyev müsavat.com-a açıqlamasında bildirib. Onun sözlərinə görə, artıq ötən gün afişalar yenidən işlənib:\n“Ən ələlxsus da bu mənim öz ideyam oldu, baxdım gördüm ki, afişalarda başqa adlar və sairə var. Belə şeylə razı ola bilməzdim. Biz Azərbaycanın musiqiçiləriyik, vətənimizi təmsil edənlərik. Dedim ki, əgər afişa düzəldilməsə orda iştirak etməyəcəm. Afişalarda fars dilində Azərbaycan sözləri yazmışdılar. Bir də ingilis dilində “Persian Concert Proudly Presents” (Fars Məhsullu Konsertin Təqdimatı) yazılmışdı. Bu, yanlışlıq olub. Hamısı düzəldilib görəcəksiz. Dünən mənə dedilər ki, artıq hazırdır. Başqa cür də ola bilməz. Bir daha deyirəm, vətənin quluyuq biz. Azərbaycanın tarı dünyaya öz hünəri ilə səs salıb. Azərbaycandan öyrənirlər necə tar çalmaq lazımdır. Azərbaycan vətəndir, onu həmişə təmsil etmişik, edəcəyik”.\nQeyd edək ki, bu günlərdə əslən azərbaycanlı olan əməkdar artist Yaqub Zurufçunun təşəbbüsü ilə Avropada keçiriləcək konsert turları ilə bağlı qalmaqal yaşanırdı. Konsertlərdə Azərbaycanın tanınmış musiqiçiləri iştirak etməsinə baxmayaraq afişalarda fars adı altında təqdim olunması kəskin tənqidlə qarşılanmışdı. Avropadakı Azərbaycan milli diaspor təşkilatlarının əksəriyyətinin konsertlə bağlı boykot çağırışları etdiyi barədə məlumatlar yayılmışdı. Avropada yaşayan tanınmış güneyli soydaşlarımız da olayla bağlı müsavat.com-a danışaraq məsələyə öz etirazlarını bildirmişdilər. Həmçinin konsertlədə çıxış edəcək xalq artisti, tarzən Ramiz Quliyev, qarmon ifaçısı Aftandil İsrafilov, qoşanağara ifaçısı Sadıq Zərbəliyev qınaq obyektinə çevrilmişdilər.\nRamiz Quliyev bundan öncə müsavat.com-a açıqlamasında afişalarda konsertin fars adı altında təqdim olunmasından xəbərsiz olduğunu, afişalara baxıb rəy verəcəyini demişdi.\nYaqub Zurufçu isə konsertlərinin boykot edilməsi qarşı isə bu cür reaksiya vermişdi: “Kim istəyir boykot etsin, özləri bilər”.


Baş nazir sənədi imzaladı - Avropa İttifaqı Britaniyanı itirir » İçxəbərlər.info - Xəbərin doğru ünvanl !\nBaş nazir sənədi imzaladı - Avropa İttifaqı Britaniyanı itirir\nYayım tarixi :29-03-2017, 16:08\nBöyük Britaniyanın Baş naziri Tereza Mey Avropa İttifaqından çıxmaq haqda Lissabon müqaviləsinin 50-ci maddəsinin qüvvəyə minməsi və ölkənin Avropa İttifaqından çıxması prosesinin başlanması haqqında rəsmi bildiriş imzalayıb.\nAzNews.az BBC-yə istinadən xəbər verir ki, bildiriş bu gün Avropa İttifaqının sədri Donald Tuska çatdırılacaq.\nLissabon müqaviləsinin 50-ci maddəsinə əsasən, dövlət Avropa İttifaqından çıxmaq istəyirsə, öz konstitusiyasının tələblərinə uyğun şəkildə bu haqqında müraciət etməlidir. Bundan sonra ittifaqdan çıxmağın şərtləri barədə danışıqlar başlayır. Bu danışıqlara 2 ilə qədər vaxt sərf olunur.\nXatırladaq ki, Böyük Britaniya kraliçası II Yelizaveta ölkənin Avropa İttifaqından çıxması haqqında qanun layihəsini martın 16-da təsdiqləyib.\nAvropa İttifaqı Türkiyə ilə bağlı bəyanat verdi\nMilli Məclisin aktiv tənqid etdiyi Avropa Parlamentinin sədri Şults postundan gedir\nFETÖ-nün gizli yazışma proqramı olan "ByLock"un qurucusu həbs olundu


General Hikmət Mirzəyev: “Şuşaya girəndə o qədər xoşbəxt idim ki” - JURNALİST ARAŞDIRMA MƏRKƏZİ\nAna səhifə/Xəbərlər/Manşet/General Hikmət Mirzəyev: “Şuşaya girəndə o qədər xoşbəxt idim ki”\nGeneral Hikmət Mirzəyev: “Şuşaya girəndə o qədər xoşbəxt idim ki”\nAzərbaycan Respublikası Mədəniyyət Nazirliyinin dəstəyi ilə Bakı Media Mərkəzi və “Salnaməfilm” studiyasının birgə istehsalı olan “Şuşa, sən azadsan!” sənədli filmi Zəfər bayramı ərəfəsində geniş auditoriyaya təqdim olunacaq. Bu barədə JAMAZ.İNFO-ya Bakı Media Mərkəzindən məlumat daxil olub.\nQeyd edək ki, Vətən Müharibəsi Qəhrəmanı, Xüsusi Təyinatlı Qüvvələrin komandanı, general-leytenant Hikmət Mirzəyev də filmdə yer alıb. “Şuşaya girəndə özümü çox xoşbəxt hiss etdim. Vicdanımın nə qədər rahatlıq içində olduğunu hiss etdim”,-deyə general Şuşa ilə bağlı təəssüratlarını bölüşüb.\nSamvel Babayandan sarsaqlama: “Azərbaycan müharibə edəcək gücdə deyil”


ABS Rusiyani bu yolla mehv edecek - Azadliq Xeber\nABS Rusiyani bu yolla mehv edecek\nABŞ Rusiyanı bu yolla məhv edəcək\n2017-06-24T12:23 xeber – 2016-cı ildə ABŞ-ın keçmiş prezidenti Barak Obama Rusiya infrastrukturlarına kiber silahlar yerləşdirilməsini bəyənib.\nModern.az saytının məlumatına görə, bu haqda “The Washington Post” yazıb.\nJurnalistlərin araşdırması nəticəsində məlum olub ki, bu silah bombanın rəqəmsal ekvivalentidir və Rusiya ilə kritik münasibətlərdə gərginliyin pik həddə çatması zamanı işə salına bilər.\nAmerikalı keçmiş məmurlardan biri bildirib ki, bu silah Rusiyanın strateji əhəmiyyətli obyektlərinin işini poza bilər. Texnologiya ABŞ Milli Təhlükəsizlik Agentliyi tərəfindən yaradılıb və məsafədən tətbiq edilə bilər.\nMəlumata görə, Barak Obama Rusiyaya qarşı sanksiyaların effekt verməyəcəyi təqdirdə bu metodu işə salmaq istəyirmiş.\nHazırda isə prezident Donald Trampın bu proqrama o qədər də əhəmiyyət vermədiyi bildirilib.


“Eurovision Planet Magazine”: Azərbaycan yarışmanın qalibi olacaq » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\n09 Aprel 2020, 12:15 705\nBir neçə həftə "Eurovision-2020" mahnı müsabiqəsində işləmiş Xuan Kalandriyadan, İvan Barbadan, Qori Kolasdan, Toni Roxasdan və Ander Himenesdən ibarət "Eurovision Planet Magazine” komandası müsabiqənin birinci yarımfinalını təhlil edib.\n"Report” "Eurovisionplanet.com”a istinadən xəbər verir ki, komanda üzvləri beynəlxalq mahnı müsabiqəsində 10 ölkənin finala çıxacağını, habelə ikinci yarımfinalı analiz ediblər.\nKomanda üzvlərinin əsas diqqəti bu həftə müsabiqənin finalına yönəlib. "Eurovision Planet Magazine” komandasının üzvləri bildiriblər ki, təhlillər zamanı komanda TOP-26-ya səs verib. Nəticələrə əsasən iştirakçılar arasında ilk beşliyə daxil olmuş Azərbaycan qalib hesab edilib. Onlar qeyd ediblər ki, növbəti yarışmada məhz Azərbaycan birinci yerə çıxacaq.\nKomanda üzvlərinin qənaətincə, Serbiya müsabiqədə gümüş medal qazanacaq. Ən böyük favoritlərdən olan Litva isə üçüncü yerlə kifayətlənəcək. Rusiya və Almaniya TOP 5-i yekunlaşdıracaq.\nHəmçinin qeyd etmək lazımdır ki, ilk onluğa düşəcək ölkələr - İsveç, İtaliya, Malta, Latviya və Yunanıstan bir-birlərindən qısa xal fərqi ilə seçilirlər.\nDigər tərəfdən, ev sahibi Niderland şou komandasının üzvləri tərəfindən ən pis - sonuncu yer qiymətini alıb. Komanda üzvləri hesab edir ki, Niderland yarışmada heç ilk onluğa da düşə bilməyəcək.\nBirləşmiş Krallıq, San-Marino, Fransa və İspaniya siyahıda son beşlikdə yer alacaqlar. İspaniya da yenidən sonuncu yerdə qərarlaşacaq.\nQeyd edək ki, Niderlandın Rotterdam şəhərində keçirilməli olan "Eurovision-2020" mahnı müsabiqəsi COVID-19 pandemiyası ilə əlaqədar təxirə salınıb. Buna baxmayaraq, yarışma 2021-ci ildə həmin şəhərdə keçiriləcək.\nAzərbaycanlı hakim yenidən CEPEJ-in prezidenti seçilib\nCəmiyyət 21.01.2021, 15:15


Halük Levent Bakıda konsert verdi - Fotolar\n11:11 13 Dekabr 2019 356 dəfə oxunub\n“Nargis” Fondundan bildirilib ki, iki saatdan artıq çəkən konsertində müğənni ifaları, perfomansı ilə heyranlarına, xeyriyyəçilərə və Suraya dəstək məqsədilə gələn hər kəsə unudulmaz bir axşam bəxş edib.\nBakı türkiyəli ifaçının təşəbbüsünə səssiz qalmadı. “iTicket.az” və “Nargis” Fondunun təşkilatı, “A+A events”, “Hilton Baku Hotel”, “Elektra Events Hall” dəstəyi ilə “Elektar Events Hall”da Halük Leventin Sura üçün möhtəşəm konserti baş tutdu. H.Levent konsertdən bir qədər əvvəl təşkil olunmuş mətbuat konfransında media nümayəndələrinə bildirib ki, bu təşəbbüs həm bir həftə sonra ilik nəqli köçürülməsi əməliyyatına ehtiyacı olan Suraya dəstək, həm də iki qardaş milləti bir araya gətirmək, iki ölkənin digər sənətçilərini də bu cür irimiqyaslı xeyriyyə tədbirlərinə qoşulmağa səsləmək məqsədini daşıyır.\nBilet satışından əldə olunan gəlir 41400 AZN təşkil edib. /azertag.az/


Apreldə Azərbaycanda inflyasiya 0,4 faiz təşkil edib\nBiznes və iqtisadiyyat xəbərləri 8 May 2007 15:48 (UTC+04:00)\nAzərbaycan, Bakı/ Trend müxbir İ.Xəlilova/ Dövlət Statistika Komitəsindən verilən məlumata görə, 2007-ci ilin aprelində istehlak mallarının qiyməti və xidmət tariflərinin artım tempi mart ayı ilə müqayisədə 100,4 faiz təşkil edib. Bu ərzaq mallarının qiymətinin 0,5 faiz, qeyri-ərzaq mallarının qiymətinin 0,4 faiz, əhaliyə göstərilən pullu xidmətlərin qiymətinin isə 01 faiz artmasına səbəb olub.\nAy ərzində düyü, un, un və makaron məhsulları, ət və konserv məhsulları, mineral su, spirtli içkilər, sitrus meyvələri, alma, armud, kartof, soğan və kökün qiyməti artıb. Amma balıq məhsulları, təzə süd, şəkər, banan, xiyar, pomidor, göyərti, yumurtanın qiyməti isə ucuzlaşıb.\nQeyri-ərzaq məhsulları sırasınada aprel ayında üst geyimləri, qızdırıcılar, radio-telefonun qiyməti ucuzlaşıb. Iplikli parçalar, trikotaj, ayaqqabı, tikinti materialı, mebel, dərman preparatları, bəzi elektik avadanlıqları, kosmetik vasitələr, uşaq oyuncaqları, dəftərxana ləvazimatları, qızıl məmulatlarının qiyməti isə artıb. Aprel ayında pullu xidmət sahələrində tibbi xidmətlər və iaşə xidmətlərinə görə də qiymətlər artıb.


Excel-də köprüyü tıkladıktan sonra əvvəlki aktiv hesabatı hüceyrəsinə necə dönə bilərəm?\nÇox Excel istifadəçiləri müvafiq səhifələrdə bütün hesabat adlarını əks etdirən bir index işi yaradırlar, buna görə onlar birbaşa işə keçmək üçün köprüyə tıklaya bilərlər. Lakin köprü tıklayarak müəyyən bir işə keçdikdən sonra bir dəfə əvvəlki aktiv iş səhifəsinə necə dönə bilərsiniz? Bu məqalədə sizə nail olmaq üçün iki üsul göstəriləcəkdir.\nKeçid düyməsinə malik olan köprüyü tıkladıktan sonra əvvəlki aktiv səhifəyə geri qayıdın\nGeri komanda ilə köprüyü tıkladıktan sonra əvvəlki aktiv səhifəyə geri qayıdın\nKısayol düyməsini istifadə edə bilərsiniz F5 + Daxil edin Excel-də köprüyü tıkladıktan sonra əvvəlki aktiv hesabatı hüceyrəsinə tez geri dönmək üçün. Xahiş edirik bunu edin.\n1. Köprü tıklayarak müəyyən bir hüceyrəyə və ya iş səhifəsinə keçirdikdən sonra, bu düyməni basa bilərsiniz F5 + Daxil edin eyni vaxtda bir dəfə əvvəlki aktiv səhifəyə qayıdır.\nYuxarıda göstərilən Qısayol düyməsindən başqa, Excel-də Geri komanda ilə köprüyü tıkladıktan sonra da əvvəlki aktiv səhifəyə geri qayıda bilərsiniz.\n1. klik fayl > Nizamlamalar açmaq üçün Excel Seçimləri dialoq qutusu.\n2. İçində Excel Seçimləri informasiya qutusuna ehtiyacınız var:\n2.1 düyməsini basın Tez Erişim Toolbar sol panoda;\n2.2 seçin Bütün əmrlər seçimi Komandandan seçin açılan siyahı;\n2.3 tapın və seçin geri əmrlər qutusuna komanda;\n2.4 düyməsini basın əlavə etmək Sağ qutuya Geri əmrini əlavə etmək üçün düyməni basın;\n2.5 düyməsini basın OK düyməsini basın. Ekran görüntüsünə baxın:\nİndi geri komanda düyməsini Quick Access Toolbar-də əlavə olunur. Müəyyən bir hesabata keçmək üçün bir köprü tıkladıktan sonra, hemen əvvəlki aktiv hesabat hüceyrəsinə geri dönmək üçün Geri düyməsinə vurun.\nExcel-də başqa bir səhifəyə dinamik köprü yaratmaq üçün necə?\nAvtomatik olaraq bir hüceyrə rəngini Excel-də başqa birinə necə bağlamaq olar?\nExcel-də bir iş yerində köprü varmı?


Sürətli və qəzəbli: Bakıda çempionatın indiki liderlərinin toqquşduğu gərgin yarışda Rikkardo qələbə qazandı -\nSürətli və qəzəbli: Bakıda çempionatın indiki liderlərinin toqquşduğu gərgin yarışda Rikkardo qələbə qazandı\n2017 Formula 1 Azərbaycan Qran Prisi yarış zamanı baş verən çox sayda sürprizlər, qəzalar və ötmələrlə mövsümün ən baxımlı yarışı ünvanına sahib oldu.\nFormula 1 pilotları Azərbaycan Qran Prisinin sonuncu günündə gərgin mübarizə ilə dolu möhtəşəm şou nümayiş etdirdilər. Bakıda xaotik keçən yarışın qalibi Red Bull komandasının pilotu Daniel Rikkardo oldu. Kim bunu yarışın əvvəlində proqnoz verə bilərdi ki?\nAvstraliyalı pilot start düzülüşündə yarışa 10-cu yerdə başladı və tezliklə təkər dəyişmək üçün pitə qayıtdı. Yarış başa çatdıqdan sonra “Mən 17-ci yerdən gəlib ən önə keçdim” – deyə Rikkardo bildirdi və bununla da Bakıda hər bir şeyin ola biləcəyini sübuta yetirdi. Daniel bütün təhlükələrdən özünü kənarda saxladı, bolidi sürətli sürdü və sonda fərqinə vardı ki, o bütün rəqiblərini ötərək 2017 Formula 1 Azərbaycan Qran Prisinə liderlik edir.\nValteri Bottasın mübarizəsi isə daha sürətli idi. Finlandiyalı pilot yarışın başlanğıcında Kimi Raykkonenlə toqquşdu, bu səbəbdən pitə qayıtdı və bolidin ön qanadını dəyişdirdi. Yarışın müəyyən məqamında Bottas 18-ci yerdə qərarlaşmışdı, ancaq o heç bir zaman mübarizəsinə son qoymadı. Digər pilotlardan bir dövrə geridə qalan vaxtdan yarışın sonunadək amansız mübarizə aparan Valteri Bottas son məqamda Lens Strolu keçərək qələbə xalını artıra bildi. Bottas rəqibi Strolu sonuncu dövrənin axırıncı sürətlənmə düzlüyündə ötə bildi və beləliklə də 2-ci pilləyə yüksəldi. Formula 1-in 18 yaşlı kanadalı yeniyetmə pilotu mövsüm ərzində özünün ən yaxşı performansını sərgiləyərək yarışı 3-cü yerdə başa vurdu.\nÇempionatda ən öndə rəqabət aparan Sebastian Fettel ilə Luis Hamilton müvafiq olaraq 4-cü və 5-ci yerlərə yiyələndilər. Bu onlar üçün asan seçim olmadı. Yarışın əvvəlində Hamilton öndəydi, Fettel isə onu arxadan çox yaxın məsafədə təqib edirdi. Təhlükəsizlik maşınını arxasında hərəkət etdiyinə görə Hamilton sürətini yavaşlatmağa məcbur oldu. Elə bir məqam gəldi ki, Hamiltonun ani yavaşlaması səbəbindən Fettel bolidi ilə Mercedesə arxadan toxundu. Bundan sonra Sebastian bolidini Luisin yanına sürərək təkərləri ilə Mercedesi yana sıxdı. Xoşbəxtlikdən hər iki bolid də trekdə yarışa davam edə bildi, lakin Fettelin bu hərəkəti iki möhtəşəm çempionun ehtiramlı rəqabətinə son qoydu.\nStüardlar Fetteli toqquşmaya səbəb olduğu üçün cərimələdilər, Luis Hamilton isə bolidin zədəli yerini bərpa etmək üçün pit-stop etmək məcburiyyətində qaldı. Yarışın sonunda Fettel 4-cü, Hamilton isə 5-ci yerə yiyələndi. Hər ikisi çox qəzəbli idi. Britaniyalı pilot əmin idi ki, rəqibi daha böyük cəriməyə layiqdir, almaniyalı pilot isə nə üçün həmin cəriməyə məruz qaldığını tam anlaya bilmədi.\nSəhər saatlarında baş tutan Formula 2 yarışı isə bu qədər ziddiyətli deyildi. Çempionatın lideri Şarl Lekler trekdə ən sürətli pilot idi, lakin o bunu qələbəyə çevirə bilmədi. Monakolu pilot yarışa 8-ci yerdə start verdi, sonra 10-cu pilləyə gerilədi və ondan sonra sürətini artıraraq ilk sırayadək yüksəldi. Lekler hamını bir-bir ötüb keçdi, ancaq ən ön mövqeni qazanandan sonra stüardlar sarı bayrağın göstərişinə əsasən sürəti azaltmadığına görə onu cərimələdilər. 10 saniyəlik cərimədən sonra Lekler 2-ci pilləyə gerilədi. Fransalı Norman Nato Bakı Şəhər Halqasında Formula 2 üzrə baş tutan ikinci yarışın qalibi adına yiyələndi.\nBakı Şəhər Halqasında səs-küylü keçən yarışlardan sonra dünya ulduzu Meraya Keri dənizkənarı bulvarda yerləşən böyük səhnədə Formula 1 azarkeşləri qarşısında ən çox sevilən mahnılarını ifa edərək yarış həftəsonunun möhtəşəm bağlanışını etdi.\nNazir Azad Rəhimov Şərq Tərəfdaşlığı Gənclərin cəlb edilməsi üzrə Zirvə Toplantısında çıxış edib


Selluloza #244159 - Bul.az\nYerləşdirilib : June 05, 2018\nID : #244159\nİKİQAT SELLULOZA (DOUBLE CELLULOSE) Məhsulun əsas komponentleri: qarğıdalının birləşdirici toxuması, yemişan tozu - 19%, dekstrin - 3%, stearinoturş maqnium - 0,5%. Məhsulun əsas xüsusiyyətləri: pəhriz sellülozu maddələrin normal bioloji mübadilə prosesində vacibdir. Belə ki, qida məhsullarının tərkibində pəhriz sellülozunun miqdarının kifayət qədər olmaması bir sıra xəstəliklərə: piylənmə, diabet, skleroz, tac xəstəlikləri və bədxassəli şişlərə gətirib çıxarır;\nİSTİFADƏ ÜÇÜN GÖSTƏRİŞ: 1. Xronik qəbzlik, bağırsağın yarımçıq ifrazı, bağırsaqdaxili təzyiqin aradan qalxması, qəbzlik nəticəsində aşağı ətraflarda yaranan varikoz genişlənməsinin müalicəsi və profilaktikası 2.Babasil, arxa keçidin çatı. 3.İstənilən mənşəli disbakterioz, o cümlədən, antibiotik terapiyadan sonra 4. Artıq çəki, piylənmə 5. Ateroskleroz, ÜİX (ürəyin işemiya xəstəliyi), hipertoniya, xolesterinin səviyyəsini aşağı salmaq, piləkləri qismən həll etmək və yeni aterosklerotik yığılmaların əmələ gəlməsinin qarşısını almaq məqsədi ilə əsas terapiyaya əlavə kimi (ürək-damar xəstəliklərində əlavə məhsul kimi). 6.Xolesistit- daş əmələ gəlməsində profilaktik (xüsusən də bu xəstəliyin irsi ağırlaşmasında) 7.Kron xəstəliyi, digər bağırsaq xəstəlikləri, kəskinləşmə dövründə əsas terapiya ilə uyğunluqda, remissiya dövründə kəskinləşmənin qarşısını almaq üçün mühüm qidalanma komponenti. 8. Yumurtalıqların, aybaşıqabağı sindromun, qadınlarda klimakterik dövr simptomlarının profilaktika və müalicəsində. 9. Venaların varikoz genişlənməsinin tromboflebit və aşağı ətrafların trofik xorasının profilaktika və müalicəsində.\nBuraxılış forması: 1,0 q-lıq 70 həb.\nƏlaqə nömrəsi 050 410 80 16\nQan və enerji stiumlyatoru\nQan-damar sisteminin təbii tənzimləyicisi\n"İkan"--Təbii Jenşen,Kinostema,Beta-Koratin,C Vitamin Tərkibli


Bu günlərdə gənc yazar dostumuz Elvin Rizvangillə yazı sənətiylə bağlı maraqlı bir söhbətimiz oldu. Elvin dedi ki, Türkiyədə yazı sənətiylə bağlı onlarla, yüzlərlə kitablar nəşr olunur və universitetlərdə yaradıcılıq fakultələri fəaliyyət göstərir, özəl yazı sənəti atelyeləri istedadlı gənclərin yaradıcı potensialını üzə çıxarmaq üçün imkanlar yaradır. Əlbəttə, dünyanın başqa ölkələrində də bu fakultələr, atelyelər mövcuddur. Xüsusən, ssenari kursları çoxluq təşkil edir və bu konuda xeyli kitablar yazılır.\nXatırlayıram, Xalq yazıçısı Kamal Abdullanın rəhbərliyi dövründə Bakı Slavyan Universitetində yaradıcılıq fakultəsi fəaliyyət göstərirdi və həmin fakultədə Rəhim Əliyev, Aydın Talıbzadə, Niyazi Mehdi, Rüstəm Kamal, Əli Şirin Şükürlü kimi düşüncə adamları dərs deyirdilər. Onların mühazirələrini dinləyən tələbələr ədəbiyyatın bəlli kanonlarını mənimsəyir, mifologiyanı, dünya və Şərq ədəbiyyatını dərindən öyrənirdilər, dünya ədəbi prosesində baş verənlərlərdən, yeni tendensiyalardan xəbərdar olurdular. Əyalətlərdən istedadlı gənclər gəlirdi və yaradıcılıq fakultəsi onlar üçün ədəbiyyata açılan bir pəncərə idi. Bu fakultə ədəbi təhsilin nə qədər önəmli olduğunu göstərdi. Əlbəttə, filoloji təhsil öz yerində, amma bilavasitə yazıçı yetişdirmək filoloq yetişdirməkdən qat-qat çətindir. Bu fakultənin işində yaxından iştirak edən şəxs kimi (fakultənin Elmi Şurasının üzvü kimi əksər iclaslarda, tədbirlərdə iştirak etmişəm) deyə bilərəm ki, Kamal müəllim orda sağlam bir mühit yaratmışdı. Gənclər ustad dərslərinə sevə-sevə gəlirdilər, yaradıcı auranın içinə düşürdülər, yaradıcılığın sirlərinə yiyələnirdilər. Həmin fakultənin məzunları dediklərimi təsdiq edə bilərlər.\nTəəssüf ki, bu fakultə müəyyən səbəblərdən fəaliyyətini dayandırdı. Bu yaxınlarda Kamal müəllim müsahibələrindən birində yaradıcılıq fakultəsinin hansısa formada Dillər Universitetində yenidən fəaliyyət göstərəcəyini dilə gətirdi. Əlbəttə, könül istərdi ki, bu arzu yaxın gələcəkdə gerçəkləşsin.\nİçində yazmaq ehtiyacı hiss edən gənclərə mütləq bir yol xəritəsi lazımdır. Yol ayrıcında çaşqın vəziyyətdə qalan, hansı ədəbi mətnlərdən qidalanmağı bilməyən gənclər bəzən əllərinə nə keçdi oxuyurlar və bu da onları yanlış istiqamətə aparıb çıxarır. Yaradıcı düşüncənin formalaşması üçün vacib olan sistemli mütaliənin olmaması onların düşüncələrində də pərakəndəlik yaradır və nəticədə özülsüz, natamam mətnlər ortaya çıxır. Dağınıqlıq yazı sənətinin ən ciddi xəstəliyidir və bu, bilgisizlikdən doğur. Bütün günahları oxucunun üstünə atmaq işin ən asan tərəfidir. Oxucunu yazıçının düşüncə izini təqib edə bilməyəcək qədər tənbəl və yaxud səfeh olmasını söyləmək bizə heç nə qazandırmayacaq. Bir cümlə bəzən o qədər dolaşıq olur ki, oxucu cümlənin sonuna qaranəfəs özünü çatdırsa da əvvəli yadından çıxır. Nəticədə oxucu yazıçını yanlış anlayır. Dil pintiliyi bizim əksər yazarlarımızın əsərlərində özünü göstərir ki, bu da mütaliəsizlikdən və dili yaxşı bilməməkdən irəli gəlir. Nə qədər pis yazdıqlarının fərqində olan yazara rast gəlməzsiniz. Bütün yazarlar özündən razıdır. Bu isə sənətin birinci düşmənidir. Yalançı təriflər yazarda arxayınlıq hissi yaradır və nəticədə istedad ağacı qurumağa doğru gedir. Yazıçılıq bir faiz istedad, doxsan doqquz faiz zəhmət deməkdir. Yazmaq ağır və əzablı bir işdir, bu işin öhdəsindən yalnız sevgiylə gəlmək mümkündür. Bunun üçün həm də sənətin inkişaf tarixini izləmək lazım gəlir.\nBu konuda bir dəfə geniş bir yazı da yazmışdım – “Başlanğıc üçün dopinq”. Yazının linkini burda yerləşdirirəm, maraqlananlar oxuya bilər. https://manera.az/index.php?newsid=8406\nHəmin yazıda yazı laboratoriyamın bəzi gizlinlərini açmışdım. Bir neçə mətnin yaranma tarixçəsini yazmışdım. Məncə, yazıçılarımız öz tərcübələrini mütləq gənc yazarlarla bölüşməlidirlər. Mən gənclərlə çox sıx təmasda oluram və görürəm ki, onlar müəyyən baryerləri aşmaqda çətinlik çəkirlər, özlərinə qarşı güvən hissi yoxdur, uğursuzluqdan çəkinirlər. Bu maneəni adlamaq üçün dəstəyə, müəyyən məsləhətlərə ehtiyacları var. Bəzən də motivasiyanın olmaması, maddi sıxıntılar əl-qollarını işdən soyudur. Enerji bir neçə yerə parçalanır və zehni qidalanma zəifləyir. Sənət isə ruh düşgünlüyünü sevmir. Həyatda yalnız özünə inanan insanlar uğur qazanır.\nİngilis sənət tarixçisi Ernst Kombric “Sənətin tarixi” kitabında yazır: “Əslində sənət deyə bir şey yoxdur, sadəcə, sənətçilər var. Sənət fərqli zamanlarda və yerlərdə fərqli nəsnələr anlamına gələ bilər”.\nBu, doğru bir təsbitdir. Sənət tarixinin nədən ibarət olduğunu incələməkdən öncə sənət anlamının özü haqqında düşünmək gərəkdir. Sənətin paramettləri sürətlə inkişaf edən tomlumsal, mədəni, tarixi dəyərlərlə birbaşa əlaqəlidir. Dəyişikliklər baş verdikcə bu parametrlər də başqa anlamlar qazanır. Estetik dəyərlərin zaman içində tədricən dəyişməsi bizim sənətə münasibətimizi də dəyişdirir. Biz indi Milton, Dante, Höte, Bayron kimi yaza bilmərik, heç Balzak, Dostoyevski, Zolya, Hüqo kimi yazmaq mümkün deyil. Çünki son iki yüz ildə bəşəriyyət böyük bir inkişaf yolu keçib. Çexovdan Sorokinə qədər, Floberdən Vaskesə, Hüseyn Rəhmi Gürpinardan Hakan Gündaya, Murat Menteşə qədər nəsr anlayışı müxtəlif izmlərdən keçərək forma və məzmun yeniliklərinə uğrayıb.\nTəməl dəyərlər sistematik olaraq sorğulanmaqdadır və əvəzində yazı sənətində yeni kriteriyalar meydana çıxıb. Nəsrdə də, poeziyada da eskperimental mətnlər yaranır. Əbədi dəyərlər libasını dəyişir, mahiyyət isə dəyişmir. Biz bu əbədi dəyərlərə yeni libas biçmək üçün düşüncə baxımından sürətlə yenilənməliyik. Əks halda yeni mətnlər ortaya çıxmayacaq. İstedad xammaldır və onu gerçək məhsula çevirmək üçün uzun və davamlı çalışmalar lazımdır.\nDüşünürəm ki, yazı sənətiylə ilgili kitablar bizim dilə tərcümə olunmalıdır. Yerli yazarlar da öz təcrübələrini qələmə almalıdırlar. Gənc yazarlar da bu kitablardan dərs vəsaiti kimi istifadə edəcək. Belə kitablara çox böyük ehtiyac var. Bu, yalnız ədəbiyyatın inkişafına xidmət edər.


Tovuzda ölümlə nəticələnən yanğının təfərrüatı məlum olub | Report.az\nTovuzda ölümlə nəticələnən yanğının təfərrüatı məlum olub Tovuz şəhərində ki, ticarət mərkəzində ölümlə nəticələnən yanğın hadisəsinin bəzi təfərrüatları məlum olub.\nTovuz şəhərindəki ticarət mərkəzində ölümlə nəticələnən yanğın hadisəsinin bəzi təfərrüatları məlum olub.\n"Report"un Qərb bürosunun məlumatına görə, həmin ərazidə yanmış meyiti aşkarlanan 62 yaşlı Ələkbər Ələkbərov tüfeyli həyat tərzi yaşayıb. O, orada gecələyib və isinmək üçün ocaq qalayıb. İçki düşkünü olduğu bildirilən şəxs elə qaladığı ocağ səbəbindən yaranmış yanğında dünyasını dəyişib.\nQeyd edək ki, Tovuz şəhərində, ticarət mərkəzinin ərazisində sökülməkdə olan birmərtəbəli binanın sahəsi 12 kvadratmetr olan bir otağında məişət tullantıları 3 kvadratmetr sahədə yanıb. Ə.Ələkbərovun yanmış meyiti yanğınsöndürənlər tərəfindən ərazidə aparılan kəşfiyyat zamanı aşkarlanıb.\nOnun meyiti adiyyəti üzrə təhvil verilib.


Prezident İlham Əliyev Qətərin Azərbaycanda yeni təyin olunmuş səfirinin etimadnaməsini qəbul edib | Xalq Qəzeti\n06.10.2016 09:23 | Oxunma sayı: 931\nAzərbaycan Respublikasının Prezidenti İlham Əliyev oktyabrın 5-də Qətər Dövlətinin ölkəmizdə yeni təyin olunmuş fövqəladə və səlahiyyətli səfiri Yusif bin Həsən əl-Sainin etimadnaməsini qəbul edib.\nAZƏRTAC xəbər verir ki, Yusif bin Həsən əl-Sai fəxri qarovul dəstəsinin qarşısından keçdi.\nSəfir Yusif bin Həsən əl-Sai etimadnaməsini Prezident İlham Əliyevə təqdim etdi.\nSəfir Yusif bin Həsən əl-Sai Qətər Dövlətinin Əmiri Şeyx Təmim bin Həməd Al Taninin dövlətimizin başçısına, Azərbaycan xalqına və hökumətinə salamlarını çatdırdı. Qətərin Azərbaycana dost ölkə olduğunu qeyd edən səfir Prezident İlham Əliyevin dəstəyi ilə ölkələrimiz arasında dostluq münasibətlərinin daha da inkişaf etdirilməsi istiqamətində səylərini əsirgəməyəcəyini vurğuladı.\nAzərbaycan-Qətər əlaqələrinin uğurlu inkişafından məmnunluğunu ifadə edən dövlətimizin başçısı İlham Əliyev iki ölkə arasında dost və qardaş münasibətlərinin olduğunu vurğuladı. Qətər Dövlətinin Əmiri Şeyx Təmim bin Həməd Al Taninin Azərbaycana rəsmi səfərinin uğurlu olduğunu xatırlayan Prezident İlham Əliyev keçirilən görüşlər zamanı səmərəli müzakirələrin aparıldığını məmnunluqla qeyd etdi. Qətər Dövlətinin Əmiri ilə bir sıra beynəlxalq forumlar çərçivəsində də görüşdüklərini deyən dövlətimizin başçısı ikitərəfli münasibətlər, həmçinin regional məsələlər ətrafında aparılan fikir mübadiləsinin önəmini vurğuladı.\nSöhbət zamanı iki ölkə arasında əməkdaşlıq əlaqələrinin bir sıra sahələrdə, xüsusən kənd təsərrüfatı və turizm sahələrində böyük potensiala malik olduğu bildirildi, bu istiqamətdə səylərin artırılmasının vacibliyi diqqətə çatdırıldı.\nPrezident İlham Əliyev Əmir Şeyx Təmim bin Həməd Al Taninin salamlarına görə minnətdarlığını bildirdi, onun da salamlarını Qətər Dövlətinin Əmirinə çatdırmağı xahiş etdi.


Baş infeksionist: "Metronu, təhsil müəssisələrini, ticarət mərkəzlərini açmaq olmaz" |\n“Düşünürəm ki, xəstəliyin ikinci dalğasına yol verməmək üçün karantindən mərhələli şəkildə çıxmaq lazımdır. Mayın 4-də Azərbaycanın karantin rejimini dayandırıb-dayandırmayacağı hələ dəqiq məlum deyil. Hər şey ölkədəki sanitar-epidemioloji vəziyyətdən asılı olacaq. Mövcud dinamikanın saxlanılacağı halda ayrı-ayrı qurumların fəaliyyətini qismən bərpa etmək mümkün olacaq”, — deyə C.İsayev bildirib.\n“Vəziyyəti nəzarətdə saxlamaq, eyni zamanda ən pis ssenariyə hazır olmaq vacibdir”, — deyə baş infeksionist əlavə edib.\nBir çoxlarının buna səthi yanaşdığını görürəm. Dolu avtobuslarda maskasız sərnişinləri müşahidə edirik. Üstəlik, son günlərdə yollarda avtomobillərin sayı artıb. Sərhədlərin açılmasına gəlincə, qeyd etmək istəyirəm ki, vətənə qayıdan bütün vətəndaşları karantinə almaq çox vacibdir. Axı bu gün pandemiya dünyanın bir çox ölkələrini bürüyüb”, — deyə həkim bildirib.\n“Hələlik uşaqlar onlayn rejimdə oxusunlar. Ölkədəki vəziyyətin stabil olmasına baxmayaraq, rahatlaşmaq olmaz. Bu, epidemiyanın təkrar dalğasına səbəb ola bilər. Əgər hər kəs zəruri müdafiə tədbirlərinə riayət etsə, düşünürəm ki, o zaman mayın ortalarında epidemiya yox səviyyəsinə enməyə başlayacaq”, — deyə C.İsayev fikrini tamamlayıb.


“Azərbaycan” parkı məhv edilərək sıradan çıxarıldı\n14:43 / 08-06-2017 / baxış - 126\nƏrdəbilin ən gözəl parklarından biri “Azərbaycan” parkı Təhsil Nazirliyinin Ərdəbil Vilayəti Şöbəsi tərəfindən məhv edilərək sıradan çıxarılıb.\nMəlumata görə, Azadi şəhərciyində yerləşən park mayın 7-də Təhsil Şöbəsi tərəfindən təxrib edilərək sıradan çıxarılıb, bütün ağaclar ağır texnika vasitəsi ilə məhv edilib.\nKütləvi informasiya vasitələrində yayılan məlumata görə, parkın yeri Təhsil Şöbəsinə aiddir, bu orqan məhkəmə yolu ilə özünə aid olduğu ərazini Bələdiyyə İdarəsindən geri alıb.\n“Fars” xəbər agentliyi bildirir ki, Bələdiyyə İdarəsi parkın ağaclarını müsaid bir vaxtda başqa əraziyə köçürmək üçün möhlət istəmişdir, lakin Təhsil Şöbəsi gözlənilmədən ağacların məhv edilməsinə başladı və bir neçə saat ərzində parkı təmami ilə sıradan çıxardı.\nƏrdəbil Vilayəti Təhsil Şöbəsinin İcra işləri üzrə rəis müşaviri Hüseyn Bərzgər təmsil etdiyi orqanın məhkəmə hökmü əsasında ağacları kəsdiyini və bunu Polis İdarəsinin nəzarəti altında həyata keçirdiyini açıqlayıb.\nQeyd edək ki, “Azərbaycan” parkı o halda sıradan çıxarılıb ki, Ərdəbildə yeni yaşıllıq sahələrinin salınmasına ciddi ehtiyac var, ağacların məhv edilməsi ətraf-mühit baxımından şəhərdə əlavə problemə səbəb olacaq.


Aeroportlar Laos, viza məlumat kitabları Laos, viza məlumatları Laos online / Tickets.az\nLaos ölkəsinə uçuş üçün bütün aviaşirkətlərdən sərfəli qiymətə aviabiletlər\nAviabiletlər / Laos\nLaos ölkəsinə aviabiletlər\nUcuz aviabiletlərin qiymətlərini müqayisə edin, sonra isə bilavasiitə Tickets.az saytında Laos təyinat məntəqəsinə təyyarə bileti bron edin. Sizin sadəcə uçuş istiqamətini, tarixi, səyahət edəcək sərnişin və uşaq sayını qeyd etməniz kifayətdir. Bundan sonra sistem Laos ölkəsinə aviabilet almaq üçün bütün mövcud variantları sizə təklif edəcəkdir.\nŞirkətimizin saytında həmişə təyyarələrin Laos ölkəsinə və Laos ölkəsindən həm birbaşa, həm də transfer ilə olan uçuş cədvəlləri mövcuddur. Yeni texnologiyalardan istifadə edərək zamanla ayaqlaşın - Laos ölkəsinə onlayn aviabilet almaq çox asandır!\nLaos ölkəsinə təyyarə bileti neçəyədir\nLaos ölkəsinə aviabiletin qiyməti asılıdır:\nA B H L M O P S U V X\nMüştəri xidmətinə mesaj göndərmək üçün istifadəçi seansının unikal identifikatoru: 2407846785


Dilqəm Əsgərovun oğlu atasının məktubundakı qaralanmış sətirləri oxutdurub | SUMQAYITXEBER.COM\nSUMQAYITXEBER.COM > ÖLKƏ > Dilqəm Əsgərovun oğlu atasının məktubundakı qaralanmış sətirləri oxutdurub\nDilqəm Əsgərovun oğlu atasının məktubundakı qaralanmış sətirləri oxutdurub\nMüəllif: sumqayitxeber.com • Tarix: 22 İyun 2015 • Baxış sayı: 376 dəfə • Şərh yoxdur\nTweet“Atamın son göndərdiyi məktubda 4-5 cümlə qaralanmışdı. Mən həmin yerləri oxutdurdum. Qaralanmış yerlərdə bildirirdi ki, heç bir günahı yoxdur”.\nBunu ANS PRESS-ə açıqlamasında Dilqəm Əsgərovun oğlu Kürdoğlu Əsgərov bildirib. Onun sözlərinə,görə atasından son dəfə bir ay bundan qabaq məktub alıblar.\nKürdoğlu Əsgərov həmçinin bildirib ki, atası məktubda ona qarşı sürülən iddiaların hamısını yalanlayıb.\n“Atamın və Şahbaz Quliyevin səhhəti ilə bağlı bizə heç bir məlumat verilmir. Biz Beynəlxalq Qızıl Xaç Komitəsi (BQXK) və Birləşmiş Millətlər Təşkilatının (BMT) Bakı nümayəndəliyinə dəfələrlə müraciət etsək də hələ ki heç bir nəticəsi yoxdu”, – deyə Dilqəm Əsgərovun oğlu Kürdoğlu Əsgərov bildirib.\nBir müddət əvvəl də Dilqəm Əsgərovun oğlu Kürdoğlu Əsgərov BQXK-nın Dilqəm Əsgərovla bağlı çatdırdığı məlumatlara inanmadığını bildirmişdi. O həmçinin BQXK, ATƏT, BMT-nin İnsan Hüquqları, Qaçqınlar üzrə Ali Komissarlığa müraciət etdiyini, lakin heç bir cavabın verilmədiyini demişdi.\nXatırladaq ki, ötən ilin iyul ayında Rusiya vətəndaşı Dilqəm Əsgərov və Azərbaycan vətəndaşı Şahbaz Quliyev Kəlbəcərdə öz ata-baba yurdlarını ziyarət etmək istəyərkən Ermənistan əsgərləri tərəfindən girov götürülüblər. Separatçı Dağlıq Qarabağ rejiminin “məhkəməsi” dekabrın 19-da D.Əsgərovun ömürlük, Ş.Quliyevin isə 22 il müddətinə azadlıq məhrum edilməsi barədə “hökm” çıxarıb.


Bill Gates: 'Bu cür böhranlar hər 20 ildən bir baş verəcəklər' | Technote.az\nBill Gates: 'Bu cür böhranlar hər 20 ildən bir baş verəcəklər'\nMicrosoft şirkətinin yaradıcısı Bill Gates əmindir ki, dünyada hal hazırda hökm sürən pandemiya insan sivilizasiyası tarixinin unikal hadisəsi deyil. Belə ki, bu cür böhranlar təqribi olaraq 20 illik intervalla gələcəkdə də baş verəcəklər. Bugünün əsas məqsədi isə varolan problemdən nəticə çıxartmaq, lazımi resursların ehtiyyatlarını yaratmaq və mütəmadi şəkildə öncədən xəbərdarlıq sistemini inkişaf etdirməkdir.\nBundan əlavə olaraq Bill Gates narahatdır ki, pandemiya sosial səviyyə məsələsini daha da dərinləşdirəcək. Belə ki, uzaqdan təhsil sisteminə keçid öz növbəsində aztəminatlı ailələrin uşaqlarının təhsil almalarını qəlizləşdirəcək. Bu fikirləri Bill Gates, Financial Times saytının jurnalistləri ilə birlikdə koronavirus pandemiyasının müzakirəsi çərçivəsində səsləndirib. Onun sözlərinə əsasən koronavirus insanların həyatlarının ən böyük hadisəsidir.\nO xəbərdarlıq edib ki, hal hazırda olan koronavirus pandemiyası miqyasına sahib ola biləcək infeksiya yayılmaları 20 illik interval ilə gələcəkdə də baş verəcəklər.\nBill Gates bildirib ki, əgər dünya liderləri və qanunvericiləri mövcud olan vəziyyətə öncədən lazımi səviyyədə hazırlıqlı olsaydılar, böhranın qarşısının alınmasına sərf edilən vəsaitlərin miqdarı trilyonlarla dollar aşağı ola bilərdi. Gələcəkdə hökumətlər diaqnostik sistemləri, geniş antivirus resurslarını və öncədən xəbərdarlıq sistemlərini hazır vəziyyətdə saxlamalıdırlar.\nBütün bu tədbirlərə xərclənəcək vəsaitlər indiki vaxtda xərclənən vəsaitlərdən daha az olacaq. Bill Gates əmindir ki, insanlar hal hazırki vəziyyətdən dərs çıxaracaqlar və növbəti belə bir hadisəyə daha hazırlıqlı olacaqlar. Lakin bunu anlamağın dəyəri daha yüksəkdir. Hələ 2015-ci ildə o xəbərdarlıq etmişdi ki, dünya potensial pandemiyaya hazır deyil və profilaktik tədbirlər görmək lazımdır.


M elmler akademiya 3 otaq , Yasamal rayonu bina evi satılır\nM elmler akademiya 3 otaq , Yasamal rayonu\nElan nömrəsi: 451150\n3 otaqlı evdi.9 mərtəbəli binanın 7ci mərtəbəsində yerləşir. BDU universitetinin qarşısında. İçən çəkən yox olmasin. Komunal daxil deyil. Lift de isleyir yaxsi. 5 nəfəre kimi xanim lazimdi 90 manatdan 0774241770 anar\nSahesini Mertebe sayini bilmirem\nÜnvan: M elmler akademiya\nBaxılıb: 995 , Tarix: 12.07.2020 Göndər\nHəsən Abdullayev 10/9, 2 otaq , Səbail rayonu\nA.neymetulla, 4 otaq , Nərimanov rayonu\nev alqi satqisi ev elanlari mebel temiri cam balkon kohne bina evi kalonka kreditle satilan evler pod mayak kamera kiraye lolofo .az avtamobil kombi ustasi kondisioner ustasi kurslar yeni bina evleri nesimi rayonu nesimi kiraye evler nesimi metrosu xalcalar ses guclendirici kalonka tezbazar.az


Elit star Niyamla dalaşdı — "Sənətkar oxudu, indi aşpaz gəlib oxusun” » Ulduzumsan.az\nElit star Niyamla dalaşdı — "Sənətkar oxudu, indi aşpaz gəlib oxusun”\nTarix: 9-04-2019, 15:01\nUlduzumSan.Az Lent.az-a istinadən xəbər verir ki, açıqlama verən ifaçı bildirib ki, 2 gün öncə paytaxtda yerləşən restoranların birində Niyamla dava edib:\nMən Cəmilə ona 200 ədəd disk buraxdırdım. Demədim ki, oxumağa başlayandan sonra ilk vuracağın adam mən olum. Sən niyə məni vurursan? Səni sənətə mən gətirmişəm. Mən olan yerdə sən kimsən ki? Mən oxuyanda sən yemək bişirirdin. Niyam çox dəyişilib. Ona Salami adını da biz qoşduq. Bir az yaşa hörmət eləmək lazımdır. Bunlar 2-3 dəfə efirə çıxmaqla elə bilirlər ki, hər şey bunlarındır. Onsuz da Bülənt Ərsoy var. Sən Büləntin mahnılarını oxumaqla nə edəcəksən? Başını aşağı sal, sənətlə məşğul ol. Sənin ən gözəl bacardığın sənət aşpazlıqdır”\nSeda Sayandan azərbaycanlı müğənnilərə jest\nNiyamla Kərim Yıldız Tilbənin konsertində özlərini biabır etdilər\nNiyamla Farizin seçimi eyni oldu\n“Mən səhnəyə çıxanda güldülər” – Niyam Salami\nSəidə bu səbəbə görə Niyamla ailə qurmayıb: "Dedi ki..."


Antonio Quterreş: COVID-19-a səmərəli cavab tədbirlərinin hər kəs üçün əlçatan olmasını və bərabərliyi təmin etməliyik\nSiyasət 4 May 2020 20:20 (UTC+04:00)\nCOVID-19-a səmərəli cavab tədbirlərinin hər kəs üçün əlçatan olmasını və bərabərliyi təmin etməliyik.\nTrend-in məlumatına görə, bu barədə Prezident İlham Əliyevin təşəbbüsü ilə Qoşulmama Hərəkatının Təmas Qrupu formatında mayın 4-də videokonfrans vasitəsilə koronavirusla mübarizəyə həsr olunmuş “COVID-19-a qarşı birlikdəyik” mövzusunda Zirvə görüşündə BMT-nin Baş katibi Antonio Quterreşin videomüraciətində deyilir.\nBaş katib videomüraciəti zamanı qeyd edib:\n"Bu görüşü təşkil etdiyinə görə Azərbaycan Respublikasının Prezidenti İlham Əliyevə təşəkkürümü bildirirəm.\nCəmiyyətlərimiz ağır sınaqdan keçməkdədir. COVID-19 bütün dünyada milyardlarla insana ciddi iztirablar verərək və qlobal iqtisadiyyatı pozaraq, onların həyatlarında təşviş yaradıb. O, cəmiyyətlərimiz və iqtisadiyyatlarımızın sarsıntı qarşısında kövrəkliyini açıq nümayiş etdirdi və Dayanıqlı İnkişaf Məqsədlərinin icrasını təhdid edərək, dərin qeyri-bərabərliyi bütün çılpaqlığı ilə üzə çıxardı. Burada yeganə cavab cəsarətli, uzaqgörən və əməkdaşlığa əsaslanan rəhbərlik keyfiyyətləridir. Bu böhranın miqyası və mürəkkəbliyi əlaqələndirilmiş qlobal cavab tədbirlərini tələb edir.\nEtiraf etməliyik ki, inkişaf edən ölkələrə münasibətdə kifayət qədər həmrəylik göstərilməyib. Həm pandemiyaya qarşı mübarizə prosesində səhiyyə sistemlərindəki boşluqları, həm də cəmiyyətlərinə sosial və iqtisadi təsirlərin aradan qaldırılması üçün onların genişmiqyaslı dəstəyə ehtiyacı var. Biz COVID-19-a səmərəli cavab tədbirlərinin hər kəs üçün və hər yerdə əlçatan olmasını və bərabərliyi təmin etməliyik.\nBiz Dayanıqlı İnkişaf üçün 2030-cu il gündəliyinin və İqlim dəyişikliyi üzrə Paris Sazişinə dair gözləntilərin nəticəsiz qalmasına imkan verə bilmərik. Bu münasibətlə, mən BMT-nin bütün səylərinizi dəstəklədiyini bir daha bəyan edirəm. Sizə məhsuldar görüş arzulayıram".


"Rəvan"la "Şərurspor" yoxdu, bəs oyun «alver»i niyə hələ bitməyib? AUT.AZ\n"Rəvan"la "Şərurspor" yoxdu, bəs oyun «alver»i niyə hələ bitməyib?\nAFFA danışılmış oyunlarla bağlı xüsusi anonim e-mail açıb.\nBu barədə qurumun baş katibi Elxan Məmmədov XXV Hesabat Konfransında bildirib.\nO, futbol ictimaiyyətini bu cür hallarla rastalaşan zaman AFFA-ya məlumat verməyə səsləyib: “Bugündən etibarən email açılıb. Şübhəli məqamlar varsa, yazın.\nBu cür məlumatları bildirmirsizsə, onda siz də bu işin iştirakçısı olursuz. Əfsuslar olsun ki, danışılmış oyunlarla bağlı virus geniş yayılmaqdadı. Hələlik başlanğıc mərhələsindəyik. Keçən ildən başlayaraq mühafizə orqanları ilə əməkdaşlıq edirik.\nBu mübarizəni davam etdirəcəyik. Məşqçilərimiz, hakimlərimiz, futbolda işləyən digər şəxslərdən xahiş edirəm ki, bu mübarizəyə qoşulsunlar. Biz bu virusu məhv etməsək, o, bizi məhv edəcək”.\n«Neftçi», «Sumqayıt», «Kəpəz», «Səbail» və «Keşlə» AFFA-nın hesabına nəfəs alır. Müstəqilliyini itirmiş bu klubların maliyyəsi SOCAR-dan, idarəçiləri federasiyadandı.\nOxşar vəziyyət I Diviziondadı. Hətta aşağı dəstədə AFFA-dan asılılıq daha biabırçı forma alıb. AFFA-nın bayrağı altında keçirilən «SOCAR-ın Bakı və Bakıətrafı qəsəbə çempionatları»nın iştirakçıları vahid bir mərkəzdən idarə olunur.\nAFFA 90-ların axırına yaxın «Şəfa» adlı klub yaratmışdı. 2002-ci ildə OqtayAbdullayevin baş məşqçisi olduğu «Neftçi» kubokun Sumqayıtda keçirilən finalında «Şəfa»ya qəsdən 2:1 uduzdu və AFFA-nın himayəsindəki komanda ilk dəfə UEFA Kubokunda çıxış etdi.\nFederasiya növbəti ildə də «Şəfa»sını avrokuboklarda görmək istədi, onu güclülər dəstəsinin ilk «altılıq» qrupuna saldı. Və burda da inanılmaz dəstəyini hakimlərin, hazırda bu komitəyə sədrlik edən Xaqani Məmmədovun vasitəsilə «Şəfa»ya göstərməyə çalışdı.\nKlublar ayağa qalxdı, sözü bir yerə qoydu, AFFA-nın əleyhinə birləşdi. Mübarizənin 1 ildən artıq çəkən son periodu Fuad Musayevin prezident postundan uzaqlaşması, «Şəfa»nın tədricən dağılmasıyla nəticələndi. Bu, güc birliyininin sayəsində mümkün oldu.\nBu gün situasiya 180 dərəcə fərqlidi – miüstəqil klubların sayı dəhşətli dərəcədə azalıb,\nAFFA-nın ixtiyarındakıların sayı sürətlə çoxalıb. Onları idarə edənlər isə danışılmış oyunlara qarşı mübarizə apardığını iddia edən Elxan Məmmədova yaxın kadrlardı. Yalandan üzə durmasın, hamısı onun şinelindən çıxanlardı. İndi kimdən kimə şikayət edəsən?\nBaş katibin məktəbini keçmiş klub rəhbərlərindən anonim məktub yazmaq, guya nəyi dəyişəcək ki? Bəyəm, E.Məmmədov bilmir ki, vəzifəyə əyləşdirdiyi tərəfdarları nə iş görür? Bilsə belə, onları cəzalandırandı? Bu, ilk növbədə baş katibin özünə, reputasiyasına qurşaqdan aşağı zərbə olar. Kim öz ayranına turş deyər?\nMəmmədov qətiyyən yol verməz ki, yuxarı dairələr qarşısında üzünə söz gəlsin? Sudan quru çıxmaqdı asdı o. Mən ölü, siz diri - baxarsız, ona biət etmiş klubları yenə qoruyacaq, boyun əyməyənləri bu adla ləkələyəcək. «Şərurspor»u, «Rəvan»ı, «Şahdağ»ı elədiyi kimi. Bu klublar, üstəlik, «Şəmkir» və «Bakılı» cari mövsümdə divizionda yer almır.\nİstər baş katibin, istərsə də İcraiyyə Komitəsinin üzvü Mahir Məmmədovun açıqlamalarından bəlli olur ki, UEFA-dan AFFA-ya ötürülən məxfi sənədlərdə ən çox aşağı dəstənin oyunları şübhə altına alınıb. AFFA Nuru Əliyevi, Sərdar Bağırovu ortaya sübut qoymadan futboldan çıxdaş edəndə, deyirdilər ki, «stavka» bazarı yığışdı, bir də olmayacaq. Onlar ki yoxdu, bazar niyə bu gün də açıqdı onda? Kimdi «qara bazar»ın gözəgörünməz «krişa»sı?\nAFFA-nın oyunların nəticəsinin manipulyasiyası cəhdlərinə qarşı mübarizəsi səmimi gəlmir mənə. «Xırda balıqlar»ı cəzalandırmaq bu kimi çirkin hallarla sərt mübarizə mənası vermir. Mən hələ görmədim kimi, Elxan Məmmədov özünə yaxınlığı ilə bilinən istənilən bir klubda belə bir faktın izinə düşsün, aşkarlasın və ictimailəşdirsin. Bu yolu tutsa, həqiqətən də futbola xidmət etmiş olar. Amma bu xidmət lazımdımı ona?\n«Qazan bağlı qaynasa yaxşıdı» - baş katibin qeyri-rəsmi lozunqu belədi. Anonim e-mail açmaq virusla uğurlu mübarizə vasitəsi hesab oluna bilməz. FİFA bu praktikadan hələ 2011-ci ildə istifadə edib. Nə vaxt ki, Zepp Blatter onda prezidenti idi sözügedən ali təşkilatın.\nBlatter hakimiyyəti futbolun içinə soxulmuş qeyri-leqal bukmeyker kontorlarına açıq savaş elan etdi və qısa müddət sonra bilindi ki, bunlar hamısı blef imiş.(sportinfo)\nFederal Təhlükəsizlik Bürosu və digər gizli servislər dəqiqləşdirdi ki, əslində, Blatterin, ona yaxın üst işçi heyətinin özü çirkin oyunların «qəhrəman»ıymış və baş verənlər birbaşa bu «çete»nin nəzarəti altındaymış…\nTarix: 9 Mart [18:40]


Instagram istifadəçiləri özəl mesaj göndərmədən Stories paylaşımlarına reaksiya bildirə biləcəklər |\nAna Səhifə/Texnologiya/Instagram istifadəçiləri özəl mesaj göndərmədən Stories paylaşımlarına reaksiya bildirə biləcəklər\nInstagram istifadəçiləri özəl mesaj göndərmədən Stories paylaşımlarına reaksiya bildirə biləcəklər\nInstagram sosial şəbəkəsi Private Story Likes adlı funksiyanın inteqrasiyası üzərində çalışır. Bu funksiya vasitəsilə istifadəçilər bu və ya digər Stories paylaşımına reaksiya bildirə biləcəklər. Bununla belə bu halda Stories paylaşımının müəllifinə ayrıca mesaj göndərməyə ehtiyac qalmayacaq. Daha öncə hər hansı bir Stories paylaşımına smaylik vasitəsilə reaksiya bildirən zaman seçilmiş smaylik mesaj şəklində Stories paylaşımını etmiş müəllifə göndərilirdi.\nBeləliklə yeni funksiya mesaj bölməsinə əlavə mesaj göndərmədən Stories paylaşımına reaksiya bildirmək imkanını verəcək. Maraqlısı ondadır ki, Stories paylaşımlarında reaksiyaların ümumi sayını əks etdirən xüsusi sayğac göstərilməyəcək. Bu isə sosial şəbəkənin istifadəçilərin ana səhifələrində kontentlərin əks etdirilməsi üsulundan tamamilə fərqlənir. Qeyd etmək lazımdır ki, Instagram istifadəçilərin ana səhifələrindəki gizli like etmə özəlliyini 2 ilə yaxın test edirdi. Stories paylaşımlarına verilmiş reaksiyalara gəldikdə isə onları yalnız paylaşımın statistikasında görmək mümkün olacaq.\n“24 saat” “Instagram istifadəçiləri özəl mesaj göndərmədən Stories paylaşımlarına reaksiya bildirə biləcəklər” başlıqlı yazını “technote”-yə istinadən dərc edib


Qarabağ və Şərqi Zəngəzur nəinki Azərbaycanın, dünyanın ən gözəl yerlərindən birinə çevriləcək - "İki sahil"\n03 dekabr 2021 11:52 Bütün xəbərlər Haqqımızda Əlaqə\nQarabağ və Şərqi Zəngəzur nəinki Azərbaycanın, dünyanın ən gözəl yerlərindən birinə çevriləcək\nDövlət başçısı, Müzəffər Ali Baş Komandan İlham Əliyevin qeyd etdiyi kimi, ölkəmiz bütün işləri öz imkanları çərçivəsində görəcək\n“Biz öz torpaqlarımızı azad etməli idik. Mən işğal dövründə bu məsələ ilə bağlı Azərbaycan xalqına dəfələrlə müraciət edərək və keçmiş köçkünlərlə görüşlər əsnasında deyirdim ki, nəyin bahasına olursa-olsun, torpaqlarımızı azad etməliyik» söyləyən dövlət başçısı, Müzəffər Ali Baş Komandan İlham Əliyev Füzuli rayonu ictimaiyyətinin nümayəndələri ilə görüşündə, eyni zamanda, bildirmişdir ki, lazım olduğu təqdirdə güc tətbiq etməklə öz torpaqlarımızı geri qaytaracağımızı da qeyd edirdim. Belə də oldu. Həm işğal, həm müharibə dövründə bütün təzyiqlərə, bəyanatlara baxmayaraq, Azərbaycanın qarşısında heç bir qüvvə dayana bilmədi. Ermənistan ordusu darmadağın edildi, erməni mifologiyasına son qoyuldu, bütün dünyaya sübut olundu ki, “yenilməz Ermənistan ordusu” nəyə qadirdir. Bu şanlı Qələbə çoxəsrlik Azərbaycan tarixində əbədi yaşayacaq.\nTəbii ki, bu işlərin görülməsi üçün bütün sahələrdə uğurlu addımlar atılaraq müsbət nəticələr əldə edildi. Ordumuz gücləndirildi, eyni zamanda, postmüharibə dövründə quruculuq, bərpa işlərini görmək üçün şərait yaradıldı. Bu gün Azərbaycan iqtisadiyyatı dayanıqlı inkişafı ilə diqqət çəkir. Buna əmin olmaq üçün 2021-ci ilin 9 ayının sosial-iqtisadi göstəricilərinə diqqət yetirmək kifayətdir. İqtisadiyyat təxminən 5 faiz, qeyri-neft sənayesi isə təxminən 20 faiz artıb. Ölkə Prezidentinin vurğuladığı kimi, bütün bu bərpa işləri böyük vəsait tələb edir. Azərbaycan heç kimdən heç bir yardım almayıb və təbii ki, mövcud imkanlar onu söyləməyə əsas verir ki, bundan sonra da almayacaq. Son bir ildə atılan addımlar, irəli sürülən təşəbbüslər, həyata keçirilən layihələr bu əminliyə də əsas verir ki, bütün planlar qısa müddət ərzində həyatda öz əksini tapacaq, Qarabağ və Şərqi Zəngəzur nəinki Azərbaycanın, dünyanın ən gözəl yerlərindən birinə çevriləcək.\nGünümüzün əsas reallığı budur ki, müharibə artıq tarixdə qaldı, Dağlıq Qarabağ münaqişəsi tarixə qovuşdu, gələcəyə baxmalıyıq. “Bu gün biz gələcəyi yaradırıq, öz əllərimizlə yaradırıq” söyləyən dövlət başçısı bu əminliyi də ifadə edir ki, bu günə qədər bəyan edilən bütün hədəflər necə təmin edilmişdisə, növbəti dövr üçün nəzərdə tutulmuş hədəflər də təmin ediləcək. Biz bu hədəflərə çatacağıq, ölkəmizi, ordumuzu yenə də gücləndirəcəyik və Azərbaycan xalqının təhlükəsiz həyatını təmin edəcəyik. 30 ildə əziyyət, o cümlədən mənəvi əzab içində yaşamış köçkünlər qısa müddətdə öz doğma torpaqlarına qayıdacaqlar.\nBöyük Qayıdışdan sonra bu ərazilərimizdə yeni həyat başlayacaq. İşğaldan azad edilmiş ərazilərimizin malik olduğu resurslar dayanıqlı inkişafa böyük töhfələr verəcək. Dövlət başçısı İlham Əliyev ölkəmizdə normal biznes mühitinin mövcudluğundan, Vətən müharibəsində tarixi Qələbəmizdən sonra yaranan yeni reallıqlar fonunda sülhün, təhlükəsizliyin təmin edilməsinin investorlar üçün də mühüm amil olmasından geniş bəhs edərək bu əminliyi də ifadə edir ki, yaşadığımız quruculuq, işğaldan azad edilmiş ərazilərimizin bərpası dövründə müəyyənləşdirilən Milli Prioritetlərin uğurlu icrası nəticəsində dayanıqlı inkişaf təmin ediləcək.\nQeyd edək ki, 2003-cü ildən bu günə kimi ölkəmizdə enerji sektorundan asılılığın minimuma endirilməsi istiqamətində atılan addımlar, iqtisadiyyatın şaxələndirilməsi siyasəti beynəlxalq aləmdə də təqdir olunur, qeyri-neft sektoruna investisiya axını sürətlənir. Son 18 ildə ölkə iqtisadiyyatına 270 milyard dollara yaxın investisiya qoyulub ki, bunun böyük həcmini xarici investisiyalar təşkil edir. Bu mühüm məqam Azərbaycanın bugününə və gələcəyinə inamı nümayiş etdirir. Azərbaycanın iştirakçısı və təşəbbüsçüsü olduğu layihələrin uğurlu icrasının nəticəsi olaraq dövlət büdcəsinə milyardlarla dollar vəsait daxil olur ki, bu da sosialyönümlü layihələrin icrasını sürətləndirir. Qarşıya qoyulan məqsədlərə nail olmaq üçün regionların malik olduğu potensialdan səmərəli istifadə əsas prioritet kimi öndədir. Hər il Dövlət proqramlarının icrasına həsr olunan konfrans keçirilir, görülən işlərə yekun vurularaq, növbəti ildə qarşıda duran vəzifələr və onların həlli yolları açıqlanır. Dövlət başçısı İlham Əliyev proqramların icrası nəticəsində, ilk növbədə, regionlarda müasir infrastrukturun yaradıldığını qeyd edir.\nBu reallıq öz təsdiqini tapır ki, ölkənin davamlı inkişafında iqtisadiyyatın düzgün əsaslar üzərində qurulması əhəmiyyətli rol oynayır. Bölgələrin inkişafını qeyri-neft sektorunun inkişafı, yeni iş yerlərinin yaradılması kimi dəyərləndirən dövlət başçısı İlham Əliyev qarşıya qoyulan məqsədlərə yüksək səviyyədə nail olmaq üçün infrastrukturun yenilənməsini, beynəlxalq standartlara uyğunlaşdırılmasını vacib amil kimi diqqətə çatdırır. Atılan addımlarda əsas məqsəd bölgələrin inkişafına nail olmaqla yanaşı, sahibkarlara dəstək göstərməkdir. İnfrastrukturun yenilənməsi öz növbəsində iş adamlarının fəaliyyətlərini daha yüksək səviyyədə qurmalarını şərtləndirir. Bu gün ailə təsərrüfatlarının inkişafından bəhs edirik. Asan dəstək funksiyasını yerinə yetirən ABAD mərkəzlərinin normal fəaliyyətində bu amillərin rolu böyükdür. Həmçinin son illərdə dövlət başçısı İlham Əliyev ənənəvi kənd təsərrüfatı sahələrinin inkişafını qarşıya prioritet məsələ kimi qoyub. Bütün bu hədəflər özlüyündə kompleks tədbirlərin həyata keçirilməsini bir zərurət kimi ortaya qoyur. “Kənd təsərrüfatı qarşısında duran əsas vəzifə bu sahəni yüksək texnoloji sahəyə çevirməkdir” söyləyən ölkə Prezidenti bildirir ki, ən müasir texnologiyalar tətbiq edilməlidir. Xarici mütəxəssislər cəlb edilməlidir. Ölkə iqtisadiyyatına yatırılan investisiyaların həcminin ildən-ilə daha da artırılması, daxili investisiyaların xarici investisiyaları üstələməsi ölkəmizdə sahibkarlığın inkişafına dəstəyin bariz nümunəsidir. Cənab İlham Əliyev bildirir : “Əlbəttə, bütün bu işləri görərkən, bir daha qeyd etmək istəyirəm ki, biz bir neçə məqsədi güdürük. Ölkə iqtisadiyyatını şaxələndirmək, idxaldan asılılığı azaltmaq, ixrac potensialını və kənd təsərrüfatı məhsullarının ixracını artırmaq. Hesab edirəm ki, biz kənd təsərrüfatı məhsullarının ixracını iki dəfə artıra bilərik. Bu, real hədəfdir, biz buna nail olmağa çalışmalıyıq.” Beynəlxalq maliyyə qurumlarının hesabatlarında Azərbaycan öz mövqeyini uğurlu islahatları ilə möhkəmləndirir, hər bir hesabat əvvəlki ilin hesabatından yeniliyi ilə seçilir. “Biz, əlbəttə ki, öz işimizi reytinq almaq üçün qurmuruq” söyləyən ölkə Prezidenti İlham Əliyev, eyni zamanda, bildirir ki, əlbəttə, belə fikirlər ortaya qoyulanda həm bizi daha da sevindirir, həm də dünyanın bütün maliyyə qurumlarına bir siqnaldır.\nÖlkə Prezidenti bu uğurlarımızda bir məqamı xüsusi qeyd edir: “Mən xatırlayıram, 1990-cı illərin sonlarında, 2000-ci illərin əvvəllərində bəzi təhlilçilər deyirdilər ki, neft Azərbaycana xoşbəxtlik gətirməyəcək, problem gətirəcək. Ancaq biz bu təbii sərvətimizdən maksimum dərəcədə səmərəli istifadə edə bilmişik, ölkəmizi möhkəmləndirmişik, möhkəm dövlət qurmuşuq və müstəqil ölkə kimi yaşayırıq.» Bu inam da ifadə edilir ki, gələcəkdə daha da böyük işlər görüləcək.” 30 ilə yaxın müstəqillik tarixinə malik olan Azərbaycan neft amilinin ölkə iqtisadiyyatının inkişafında önəmini gerçəkliyə çevirdiyi enerji layihələri ilə təsdiqlədi. Artıq son 18 il neft siyasətinin məntiqi davamı olaraq qeyri-neft sektorunun inkişafı kimi xarakterizə olunur. Davamlı inkişafın əsası olan Strateji yol xəritələri 2016-2020-ci illər üçün iqtisadi inkişaf strategiyasını və tədbirlər planını, 2025-ci ilədək olan dövr üçün uzunmüddətli baxışı və 2025-ci ildən sonrakı dövrə hədəf baxışı özündə ehtiva edir.\nSözsüz ki, müsbət göstəricilərimiz verilən tapşırıqlar və onların icrası nəticəsində mümkün olmuşdur. “Əgər biz oturub gözləsəydik ki, kimsə gəlib bunu bizim əvəzimizə edəcək, hansısa investor gəlib pul qoyacaq, bunların heç biri mümkün olmazdı” söyləyən dövlət başçısı bazar iqtisadiyyatının əsas aparıcı qüvvəsi kimi sahibkarlığın inkişafının bütün dövrlər üçün aktual olduğunu bildirir. Ölkəmizdə keçirilən biznes forumlar, həmçinin ölkə Prezidentinin bu və ya digər xarici ölkəyə səfəri zamanı iş adamları ilə görüşləri iqtisadi imkanlarımızın təqdimatında əhəmiyyətli rol oynayır.\nBütün bunlar onu deməyə əsas verir ki, işğaldan azad edilmiş ərazilərimizin də malik olduğu potensialdan səmərəli istifadə etmək üçün möhkəm baza formalaşıb. Bu ərazilərdə müasir idarəçilik sistemi yaradılıb. Yeni texnologiyalara əsaslanan layihələr icra edilir. Şəhər və kəndlərimizin “ağıllı şəhər” və “ağıllı kənd” layihələri əsasında bərpası onların malik olduqları imkanların iqtisadiyyatın dayanıqlılığının təmin edilməsinə də öz müsbət təsirini göstərəcək. Söhbət səmərəliliyin, şəffaflığın artırılmasından gedir. Artıq dövlət başçısı İlham Əliyevin Sərəncamı əsasında iqtisadi rayonların yeni bölgüsü aparılıb. Həmin bölgüyə əsasən 14 iqtisadi rayon yaradılıb. İşğaldan azad edilmiş ərazilərimizin malik olduğu resurslar məlumdur. Həm ənənəvi kənd təsərrüfatı sahələrinin, həm də ümumilikdə qeyri-neft sektorunun inkişafı üçün bütün imkanlar mövcuddur. İşğaldan azad olunan ərazilərimizin mövcud potensialı, xammal və təbii ehtiyatlar, məhsuldar torpaq sahələrinin həcmini nəzərə alsaq, bərpa mərhələsindən sonra qısa zamanda həmin rayonlarımızda məhsul istehsalının dəfələrlə artacağı proqnozlaşdırılır. Burada məqsəd aqrar sektorun inkişafına nail olmaqdır. Füzuli, Cəbrayıl və Zəngilan rayonları işğaldan əvvəl kifayət qədər böyük aqrar və sənaye potensialına malik rayonlar idi. Eyni zamanda, Qubadlı, Ağdam, Kəlbəcər, Laçın rayonları da məhsuldar torpaqlara malikdir. Bu torpaqların məhsuldarlığının bərpa edilməsi ölkəmizin ərzaq təhlükəsizliyinin təminatına böyük töhfə verəcək. Onu da qeyd edək ki, Azərbaycanda meşə zolağının 25 faizi işğal altında olmuş torpaqların payına düşür. Su ehtiyatlarımız təxminən yarıya qədəri həmin ərazilərdədir. İşğaldan azad edilmiş ərazilərimizdə infrastrukturun yenilənməsi, kənd təsərrüfatı və sənaye müəssisələrinin bərpası yeni iş yerlərinin yaradılmasına gətirib çıxaracaq. Bir sözlə, tarixi sahiblərinə qayıdan torpaqlarımızda canlanma yaşanır. Zəfərimizdən sonra həmin torpaqlarda ilk olaraq infrastrukturun bərpasına xüsusi diqqət göstərilməsi də səbəbsiz deyil. Yol-nəqliyyat infrastrukturunun yenilənməsi, enerji, qaz xətlərinin çəkilişi, bu ərazilərin «yaşıl enerji» zonasına çevrilməsi üçün tapşırıqların verilməsi və sair kimi biri-birindən mühüm addımlar qarşıya qoyulan hədəflərə qısa zamanda nail olmaqla Qarabağın xarici investorlar üçün cəlbediciliyinin təmin edilməsinə geniş imkanlar açacaq.


İlahiyyatçı Mövsüm Səmədov yenidən məhkəmə qarşısında…\nAzərbaycan İslam Partiyasının beş ildir ki, həbsdə olan lideri Mövsüm Səmədov iyulun 10-da yenidən məhkəmə qarşısına çıxarılacaq. Bakı Apellyasiya Məhkəməsində Vüqar Məmmədovun sədrlik etdiyi hakimlər kollegiyası Mövsüm Səmədovun şikayətinə baxacaq.\nApellyasiya şikayəti Qaradağ Rayon Məhkəməsinin ilahiyyatçı ilə bağlı 14 iyun 2017-ci il tarixli qərarından verilib. Qərara əsasən, Mövsüm Səmədovun cəza rejimi üç il müddətinə dəyişdirilib. Yəni qarşıdakı üç ili ilahiyyatçı Qobustandakı qapalı həbsxanada keçirməlidir. Amma sözgedən məhkəmə qərarından apellyasiya şikayəti verildiyindən hələlik qüvvəyə minməyib. Ona görə də Mövsüm Səmədov hələ də 12 saylı cəzaçəkmə müəssisəsində saxlanılır.\nXatırladaq ki, Mövsüm Səmədov 2011-ci ildə dövlət çevrilişinə cəhd, qanunsuz silah saxlama və s. ittihamlarla 12 il azadlıqdan məhrum edilib. Amma ilahiyyatçı ittihamları qəbul etmir, hökuməti tənqid edən fikirlərinə görə cəzalandırıldığını bildirir. 2014-cü ilin noyabrında da Mövsüm Səmədov müəssisə rəisinin təqdimatı əsasında iki illik həbsxana rejiminə köçürülmüş, 2016-cı ilin noyabrında 12 saylı cəzaçəkmə müəssisəsinə geri qaytarılmışdı. Müəssisəyə gəldiyi gün və ondan sonra da dəfələrlə “karsa” salınan Mövsüm Səmədov hazırda da “kars”dadır. Ondan özündə saxladığı kiçik “Quran”I divardan asmaqdan ötrü istifadə etdiyi ip tapıldığına görə 10 günlük “kars” cəzası verilib.\nÖtən ilin sentyabrında Konstitusiyaya Azərbaycanda prezidentlik müddətinin artırılması, vitse-prezidentlik institutunun yaradılması, seçkidə namizəd olmaq üçün yaş məhdudiyyətinin aradan qaldırılması və s. dəyişikliklərlə əlaqədar referendum ərəfəsində Mövsüm Səmədov Qobustan həbsxanasında idi.\nİlahiyyatçı bu dəyişikliklərin mürtəce olduğunu bəyan edib, etiraz olaraq, orada aclıq aksiyası keçirirdi.


Azərbaycanlı məmurun kürəkəni tutuldu » GundemXeber İnformasiya Portalı\nGundemxeber.biz » Ölkə » Azərbaycanlı məmurun kürəkəni tutuldu\nAzərbaycanlı məmurun kürəkəni tutuldu\nTarix: 23-08-2013, 17:33 Bölmə :Ölkə Baxış: 527\nBirləşmiş Ərəb Əmirliklərində saxlanılan Xəyal Əlizadə ekstradisiya olunacaq\nMayın 2-də paytaxtın Nərimanov rayonu ərazisində qətlə yetirilən alman vətəndaşı Vüsal Şilderin ölümündə günahlandırılan şəxs saxlanılıb. “Qafqazinfo”nun əldə etdiyi məlumata görə, İnterpol Azərbaycanın əməkdaşları tərəfindən “qəsdən adam öldürmə” maddəsi ilə axtarışda olan həmin şəxs Prezident Administrasiyasında çalışan Tariyel Ağayevin kürəkəni Xəyal Əlizadədir. Keçirilən əməliyyat-axtarış tədbirləri nəticəsində Xəyal Əlizadə Birləşmiş Ərəb Əmirliklərində saxlanılıb. Əldə etdiyimiz məlumata əsasən, hazırda onun ekstradisiyası üçün tədbirlər görülür.\nOnu da əlavə edək ki, bir müddət əvvəl də mətbuatda Vüsal Şilderin ölümündə onun adı hallandırılmışdı. Vüsalın ölümünün 40-cı günündə “Qafqazinfo”ya danışan Vüsalın anası Mətanət Şilder də oğlunun ölümündə onu ittiham etmiş, eyni zamanda onun Dubayla olan əlaqəsinə də toxunmuşdu.\nXatırladaq ki, Almaniya vətəndaşı, 1992-ci il təvəllüdlü Şilder Vüsal Adolf oğlu mayın 2-də paytaxtın Nərimanov rayonu ərazisində yaşadığı evin yaxınlığında bıçaqlanmış, xəstəxanaya aparılarkən dünyasını dəyişmişdi.\nQeyd edək ki, Vüsal Şilderin atası Adolf Şilder bir vaxtlar “Mersedes Benz”in Azərbaycan üzrə nümayəndiliyinin rəhbəri vəzifəsində çalışıb.\nƏldə etdiyimiz digər bir məlumata görə isə hazırda cinayət işi üzrə istintaq başa çatmaq üzrədir. Həbs olunan şəxslərin işi Ağır Cinayətlərə Dair İşlər üzrə Məhkəməyə göndərilib. Prosesi diqqətimizdə saxlayacağıq.\nBorca görə balta ilə əl kəsənlərin daha biri ...\n“Oğlumun qətlində əli olanları ifşa etmək üçün ...


Yazar.in | Nigar Şahsuvarova | Mələklər belə "görünür".\nMələklər belə "görünür".\nNigar Şahsuvarova tərəfindən "Hekayə" bolməsinə 08:55 01 noyabr 2014 tarixində əlavə olunmuşdur\nAğappaq saç-saqqal. Dərin mənalı baxışlar. Qırışlarla dolu simadan yağan mehribanlıq. Titrəyən barmaqları arasından tökülən nemətlər...\nBu-Heydər babadır. Quşların ən yaxın dostu və qoruyucusu...\nHər səhər kiçik torbasını dolduraraq evdən çıxırdı. Pilləkanları ağır-ağır düşərkən kiminsə ona yardım əlini uzatmasından az qala utanırdı. Əsa ilə addımlarını atarkən onu gerçəkdən tanıyan insanların dayanıb rəğbət dolu baxışlarından bir az narahat olsa da, heç nə demirdi. Tanınmaq ağlının ucundan belə keçmirdi demək olar ki.\nYaşı 85-i keçmişdi. İkinci Dünya Müharibəsinin "unudulmuş" qəhrəmanlarından idi. Veteran olmasına baxmayaraq heç vaxt bununla öyünməzdi. Orden və medallarla dolu paltosunu şkafdan çıxardaraq baxırdı, sonra isə geriyə qaytarıb dərindən köks ötürürdü. Nifrət edirdi "müharibə" adlı iblisə. Onun üçün fərqi yox idi-hansı dövlət, niyə. İnsan ölümlərini öz gözləri ilə görmüşdü. Kiçik oğlunu Qarabağa müharibəsində itirmişdi. O vaxt Heydər baba ağır xəstəliyə düçar olduğundan oğlunun ölümünü ondan saxlamağa çalışmışdılar. Amma gec-tez öyrəndiyində keçirdiyi hisslərə ad tapmaqda zorlanmışdı...\nGəlib skamyada əyləşərək quşları yemləməyə başladı...\nƏtrafın mühafizəsi ilə məşğul olan cavan polis bu qocanı yaxşı tanıyırdı. Və hər dəfə gələn kimi onun yanında özünə yer edərək danışmağa başlayırdı. Heydər baba Səməd adlı bu cavana xüsusi rəğbətini gizlətmirdi düzü. Bəlkə də ona şəhid oğlunu xatırlatdığı üçün. Ən böyük oğlu hələ 14 yaşında ikən ayaqları tutulduğundan ömürlük əlil arabasına məhkum olmuşdu. Tanınmış zərgər idi.\nHeydər baba həyat yoldaşını 10 il əvvəl itirmişdi. Və indi tək-təhna yaşayırdı...\nQiymət: 3/10(1 səs)


Azərbaycanın İxrac və İnvestisiyaların Təşviqi Fondu Gürcüstanda inkişaf üzrə planlarını təxirə salıb\nBiznes və iqtisadiyyat xəbərləri 19 Avqust 2008 17:02 (UTC+04:00)\nAzərbaycan, Bakı, 19 avqust/ Trend Cap , müxbir İ.Xəlilova/ Azərbaycanın İxrac və İnvestisiyaların Təşviqi Fondu (AZPROMO) gürcü-osetin münaqişəsi ilə bağlı qeyri-sabit vəziyyətə görə, Gürcüstanda tədbirlərin keçirilməsinə dair planlarını təxirə salıb. Bu barədə çərşənbə axşamı AZPROMO -nun İxracın Təşviqi Departamentinin direktoru Emil Əliyev məlumat verib.\n"Gürcüstan üzrə tədbirlər qeyri-müəyyən müddətə təxirə salınıb", - o bildirib.\nAZPROMO payızda birinci Azərbaycan - Gürcüstan biznes-forumunu keçirməyə hazırlaşırdı. Ölkənin tikinti sektoru, məişət xidməti (elektrik cihazlarının, ev və ofis mebelinin istehsalı) sahəsində uğrularını nəzərə alaraq, Azərbaycan şirkətləri Gürcüstana öz xidmətlərini təklif edə bilərdirlər.\nƏliyev hazırki mərhələdə Gürcüstanda AZPROMO-nun nümayəndəlik ofisinin açılmasının da aktual olmadığını hesab edir. Belə ki, onun yerli şirkətlərin maraqlarının təmsil olunması və gürcü biznes-dairələrində əlaqələrin tapılması üçün yaradılması tələb olunur. Yaranmış vəziyyətdə işgüzar insanlar gürcü həmkarları ilə əlaqələrin qurulmasına ehtiyatla yanaşacaqlar.\nHazırda Gürcüstan bazarında təmsil olunan şirkətlər müstəqil şəkildə işləyirlər. Gürcüstanda Azərbaycan Dövlət Neft Şirkətinin layihələri realizə edilir, həmçinin, Beynəlxalq Bank və Qafqaz İnkişaf Bankı təmsil olunub.\nBu hadisələr başlayanadək müxtəlif fəaliyyət sahələrində Gürcüstanda müəssisələr yaratmaq istəyən potensial azərbaycanlı sərmayədarların olduğu bəyan edilirdi.\n"Biz onlarla görüşlər keçirmişik; onlar Gürcüstanın TBC Bank-nın Azərbaycan bazarında iştirakından istifadə etmək istəyirlər, - TBC Credit bank olmayan kredit təşkilatının kapitalında 75 faiz səhmə malik TBC Bank-ın Baş direktor müavini Zezva Tsiskarişvili hələ mayda Bakıya səfəri zamanı söyləyib. Bizim Gürcüstandakı layihələri maliyyələşdirmək və Azərbaycanda daşınmaz əmlakı girov götürmək imkanımız var. Bu azərbaycanlı sərmayədarlar üçün çox vacibdir, belə ki AR-da daşınmaz əmlakı girov qoyaraq Gürcüstanda kredit götürə bilərlər".\nOnun sözlərinə görə, Gürcüstan və Azərbaycanın iş adamaları üçün ticarət və istehsal sahəsində birgə layihələrin realizəsi maraq kəsb edir. Onlar öz mallarını Azərbaycan bazarına çıxarmaq istəyirlər və TBC Bank Azərbaycandakı törəmə şirkət - TBC Credit vasitəsilə maliyyələşdirmə yolu ilə AR-a sərmayə yatırılması prosesində onlara fəal yardım edəcək.\n"Bu yalnız başlanğıc olacaq və düşünürəm ki, iki ölkənin çox sayda sərmayədarının bir-birinin bazarında iştirak etməsi gələcəkdə bizim üçün çox yaxşı amil olacaq və bu da inteqrasiyaya imkan yaradır", - Tsiskarişvili bildirib.\nAvqustun 19-na olan cari məzənnə -- 0,8151 AZN/USD.


Prokurorluq işçisi öz prokurorunu ittiham edir\n2022, 21 Yanvar, Cümə, Bakı vaxtı 07:23\nAğcəbədi rayon prokuroru Salman Səmədovdan «Qaynar xətt»ə şikayət var. Şikayətçi də elə həmin prokurorluğun müfəttişi Xumar Mirzəyevadır. Onun sözlərinə görə, xalası ilə aralarında olan mülk mübahisəsinə görə prokuror onu qeyri-rəsmi şəkildə işdən qovub:\n«PROKUROR DEDİ YA EVİ XALANA VERİN, YA DA İŞDƏN ÇIX»\n«Qalmağa yerləri olmadığına görə, vaxtilə həyətimizdəki boş evi müvəqqəti yaşamaq üçün xalamgilə vermişdik. Sonra gördük ki, evi mənimsəmək istəyir. Aramızda mübahisələr yarandı, münasibətlərimiz gərginləşdi. Xalam prokurorun yanına gəldi, aramızdakı mülk mübahisəsi ilə bağlı ona danışdı. O gedəndən sonra prokuror məni çağırıb dedi ki, ya get anana de, evi xalana versin, ya da işdən çıx. Mən ona bildirdim ki, xalamla bizim mülk mübahisəmizin mənim işimlə heç bir əlaqəsi yoxdur. Bu, bizim şəxsi işimizdir. Dedi, xalan sizin əxlaqsız ailə olduğunuzu deyir, mən səni işdə saxlaya bilmərəm. Sabahı gün səhər işə gələndə mühafizəçi məni prokurorluğun binasına buraxmadı. Dedi, prokurorun göstərişidir. Mən sonralar da bir neçə dəfə işə getdim, ancaq binaya daxil ola bilmədim».\nXumar Mirzəyeva prokurorun hərəkətlərindən Baş Prokurorluğa şikayət edib. Deməsinə görə, bu şikayətindən sonra Salman Səmədovun adamları dəfələrlə onun yaşadığı ünvana gəliblər:\n«Şikayətlərimdən sonra prokuror qapımıza dəfələrlə adamlarla xəbər göndərdi ki, «harda istəyirsən, sənə iş tapım, bircə prokurorluqda işləmə». Mən də razılaşmadım. İndi mən heç prokurorluqdakı işimə də qayıtmaq istəmirəm. Baş prokurorluqdan tələbim odur ki, prokuror məni xalamın sözü ilə, şəxsiyyətimi araşdırmadan əxlaqsız adlandırdığına görə üzr istəsin».\n«XUMAR ADAMLARI PROKURORLUQDA İŞLƏMƏSİ İLƏ HƏDƏLƏYİRDİ»\nAğcəbədi rayon prokuroru Salman Səmədov Xumar Mirzəyevanın ittihamlarına cavab verir:\n«O mənim işçim olub. Bu il martın 14-ə qədər bizdə işləyib. Martın 12-də prokurorluğa bir qadın gəldi, mənimlə görüşdü. Məlum oldu ki, Xumarın xalasıdır. Bildirdi ki, aralarında mülk davası var, bu dava-dalaşda da Xumar onları prokurorluqda işləməsi ilə hədələyir. Qadına başa saldım ki, aranızdakı mülki mübahisəni məhkəmə ilə həll edin. Qadın gedəndən sonra Xumarı çağırıb məsələ il maraqlandım. İşlədiyi qurumun adından sui-istifadə etməsi ilə bağlı iradlarımı bildirdim. Ona da tapşırdım ki, sənin işinin ailənizdəki şəxsi münasibətlərlə heç bir əlaqəsi yoxdur. Nə mübahisəniz varsa gedin məhkəmədə həll edin. Sabahı gün dəftərxana müdiri mənə məruzə etdi ki, Xumar iş yerini neçə saatdır ki, özbaşına tərk edib. Gedəndə də deyib ki, prokurorluqda işləyirəm, o demək deyil ki, orda anamı döyməlidilər, mən də susmalıyam. Həmin gün eşitdik ki, Xumargilin həyətində dava-dalaş olub və Xumar xalasının evinin qapısını sındırıb, həyət-bacada əlinə keçəni dağıdıb töküb. Sabahı gün də işə gəlmədi. Üçüncü günü işə gəlməyəndə icazəsiz işdən getməsini və sonrakı günlər də xəbərdarlıq etməmiş işə gəlməməsini sənədləşdirdik. Bundan sonra başladı məndən Baş Prokurorluğa şikayət yazmağa».\n«TƏHQİR ETMİŞƏMSƏ, MƏHKƏMƏYƏ VERSİN, ÜZR İSTƏYİM»\nProkuror bildirdi ki, Xumar Mirzəyevanın işdən çıxarılması üçün Baş Prokurorluğun Həmkarlar Komitəsinin də razılığını alıb. Ancaq bununla belə, o, gənc qızın işsiz qalmasını istəmir:\n«Düzdür, o münasibətdən sonra Xumar daha burda işləyə bilməz. Ancaq mən onun ailə vəziyyətini, ümumiyyətlə, indiki durumu nəzərə alıb bir insan kimi onun işsiz qalmasını istəmirəm. Ona görə də Xumara dəfələrlə xəbər göndərdim ki, ona başqa bir yerdə iş tapa bilərik. Ancaq indi o, buna başqa cür don geydirirsə, və düşünürsə ki, mən ondan qorxaraq belə addım atmışam, səhv düşüncədədir».\nProkuror Xumar Mirzəyevanın təhqirlə bağlı ittihamlarına isə belə cavab verdi:\n«Əgər onu təhqir etmişəmsə, məhkəmə müraciət etsin, sübut olunsa, üzr istəməyə hazıram».\nXumar Mirzəyeva isə deyir ki, hazırda ona qarşı inzibati maddə ilə iş açılıb və qarşısında şərt qoyulub ki, ya şikayətlərini geri götür, ya da cəzalandırılacaqsan:\n«Bu yolla ağzımı yummaq istəyirlər. Ancaq mən hüquqlarımı tapdalamış prokurorun cəzalandırılmasına nail olmayanadək əl çəkən deyiləm».


Könül Xasıyevanın səhhəti pisləşib - Azinforum.az İnformasiya Portalı\nAna səhifə / Aktual / Könül Xasıyevanın səhhəti pisləşib\nXalq artisti, xanəndə Könül Xasıyeva 2 ildən çoxdur ki, səhhətindəki problemlərlə mübarizə aparır. Çıxışlarının birində “Özümü çox pis hiss edirəm. Onurğa sütunumda problem var. Bundan başqa şəkərim var.\nÖncəki İstinadsız xəbər verənlər məsuliyyət daşıyır – Müəllif Hüquqları Agentliyi\nNövbəti Ərdoğan, Putin və Ruhani İstanbulda görüşəcək


Hesablama Palatasının 2015-ci ilin 6 ayı üçün maliyyə-büdcə nəzarəti tədbirləri ilə bağlı Məlumat\nAzərbaycan Respublikası Hesablama Palatasının 2015-ci ilin 6 ayı ərzində kənar dövlət maliyyə\nAzərbaycan Respublikasının Hesablama Palatası (bundan sonra Palata) kənar dövlət maliyyə nəzarəti orqanı olaraq mövcud qanunvericiliyin müəyyən etdiyi çərçivədə dövlət maliyyə inzibatçılığının güclənməsi, hesabatlılığın, cavabdehliyin və şəffaflığın yüksəldilməsi istiqamətində fəaliyyətini həyata keçirir. Palata fəaliyyətini hər il üçün təsdiq edilmiş İş Planı əsasında qurur.\n2015-ci il üzrə İş planına əsasən cari ilin 6 ayı ərzində 58 nəzarət tədbirinin başlanılması və 1-i 2014-cü ilin İş planına aid olmaqla 34 tədbirin nəticələri ilə bağlı Kollegiya qərarları qəbul olunmuşdur. 2015-ci ilin iş planı üzrə nəticələrinə baxılmış nəzarət tədbirlərinin 32-si audit, 1-i isə analitik təhlil olmuşdur.\nNəticələri müzakirə edilmiş 33 audit tədbiri ilə bağlı kollegiya qərarlarının icrasına dair qanunvericiliklə müəyyən olunmuş müddət çərçivəsində 28 nəzarət tədbiri üzrə məlumatlar daxil olmuşdur.\n34 nəzarət tədbirindən 1-i dövlət büdcəsinin gəlirləri ilə yanaşı xərclərini, 1-i dövlət büdcəsinin xərcləri ilə birgə dövlət zəmanəti ilə alınmış kreditlər üzrə vəsaitləri, 29-u dövlət büdcəsinin xərclərini, 2-si Azərbaycan Respublikası Dövlət Sosial Müdafiə Fondunun (DSMF) vəsaitlərini, 1-i Azərbaycan Respublikası Dövlət Neft Fondunun (ARDNF) büdcəsini əhatə etmişdir.\nDövlət büdcəsinin xərclərini əhatə edən və nəticələri müzakirə edilmiş nəzarət tədbirlərinin ümumilikdə 2011-2014-cü illər üzrə olmaqla əhatə etdiyi vəsaitin məbləği ötən ilin müvafiq göstəricisi ilə eyni olsa da, hesabat dövründə DSMF-in büdcəsi üzrə 6,8 mln. manat və ARDNF-in 2014-cü il üzrə büdcəsi əhatə olunmuşdur. Əhatə edilmiş dövlət zəmanətli kredit vəsaitlərinin həcmi isə 25,6 mln. manat təşkil etmişdir.\nDövlət büdcəsinin xərclərini əhatə edən nəzarət tədbirləri funksional təsnifatın 14 bölməsindən 9-nu əhatə etmiş, bu bölmələr arasında həm nəzarət tədbirlərinin sayı, həm də əhatə olunmuş məbləğ baxımından dövlət büdcəsinin funksional təsnifatının “Sənaye, tikinti və faydalı qazıntılar” bölməsi ən böyük xüsusi çəkiyə malik olmuşdur.\nİqtisadi təsnifata gəldikdə isə, əhatə olunan vəsaitin 52,5%-ni cari xərclər, 47,5%-ni əsaslı xərclər təşkil etmişdir. Audit tədbirlərinin əhatəsində daxil olan cari xərclərin 20,2%-i (cəmi vəsaitlərin 8,8%-i) əməktutumlu xərclər olmuşdur.\nHəyata keçirilmiş nəzarət tədbirlərinin əhatə etdiyi dövlət büdcəsi vəsaitlərinin 54,2%-i mərkəzi icra hakimiyyəti orqanları, 40,8%-i yerli icra hakimiyyəti orqanları və 5,0%-i digər dövlət qurumları tərəfindən icra edilmişdir.\n2015-ci ilin 6 ayı ərzində 107 Kollegiya qərarı qəbul edilmişdir ki, onlardan 60-ı cari ilin İş planı əsasında həyata keçirilən nəzarət tədbirlərinin proqramları, 43-ü isə nəticələri ilə bağlı olmuşdur.\nNəticələri ilə bağlı qəbul edilmiş kollegiya qərarları əsasında 50 quruma təqdimat göndərilmişdir. Həmin təqdimatların 34%-ni yerli icra hakimiyyəti orqanlarına aid olmuşdur.\nÖtən illər üzrə qəbul olunmuş qərarların icrasının davamı olaraq və 2015-ci ilin hesabat dövründə görülmüş tədbirlərin nəticəsi kimi ümumilikdə 1564,3 min manat dövlət vəsaitinin bərpası təmin edilmişdir ki, bu da ötən il üzrə müvafiq göstəricidən 5,2% çoxdur.\nQanunvericiliklə müəyyən edilmiş qaydada bərpa edilmiş pul vəsaitlərinin nöqsanlar üzrə tərkibi əsasən artıq əmək haqqı xərclərinin ödənişi, təmir-tikinti işlərinin dəyərinin artırılması və maddi dəyərlililərin çatışmazlığı ilə bağlı olmuşdur.\nƏmək haqqı xərclərinin ödənişi ilə bağlı nöqsanlar əmək haqlarının hesablanması və ödənilməsi zamanı artıq ödəmələrin, vakant ştatlar hesabına qanunvericilikdə nəzərdə tutulmayan ödənişlərin, nəzərdə tutulmadığı halda artıq əlavələrin, maddi yardım və mükafatların verilməsi ilə bağlı olmuşdur.\nTəmir-tikinti xərclərinə ayrılan vəsaitlərin istifadəsi zamanı görülmüş işlərin faktiki başa çatmamış təsdiq edilməsi, layihə-smeta sənədlərində nəzərdə tutulan inventar və avadanlıqların tam təhvil verilməməsi, tikinti obyektlərinin təhvil verilməsi müddətinə əməl olunmaması kimi xarakterik nöqsanlara yol verilmişdir.\nHesabat dövründə təhvil verilməmiş 1309,1 min manat məbləğində çatışmayan və ya müqavilə öhdəliklərinin yerinə yetirilməsi təmin olunmayan inventar və avadanlıqların təhvil verilməsi, 352,5 min manat məbləğində iş və xidmətlərin görülməsi təmin edilmişdir.\nMaliyyə intizamının gücləndirilməsi, yol verilmiş nöqsanların aradan qaldırılması və nöqsanlara yol vermiş vəzifəli şəxslərlə bağlı göndərilmiş təqdimatların icrası olaraq 101 vəzifəli şəxslə bağlı müxtəlif intizam-tənbeh tədbirləri tətbiq edilmişdir.\nHəyata keçirilmiş nəzarət tədbirləri nəticəsində müəyyən edilmiş xarakterik nöqsanlar arasında dövlət satınalmalarını tənzimləyən normativ-hüquqi aktların və vəsaitlərin istifadəsi zamanı funksional və iqtisadi təsnifatı tələblərinin pozulması halları xüsusilə seçilir.\n2015-ci ilin 6 ayı ərzində nəzarət tədbirlərinin əhatəsinə daxil olmuş satınalmaların ümumi məbləği 885,0 mln. manat təşkil etmişdir. Ümumi məbləğdən 9,8 mln. manat satınalma prosedurları tətbiq edilmədən, 3,3 mln. manat isə təsdiq edilmiş məbləğ məhdudiyyətini aradan qaldırmaq məqsədilə ayrı-ayrı müqavilələrə bölünməklə həyata keçirilmişdir.\nBu nöqsanlarla yanaşı satınalmalar zamanı müvafiq sahədə peşəkarlığı olmayan, texniki və maliyyə imkanları araşdırılmadan iddiaçıların satınalma proseslərinə cəlb olunması, işçi qüvvəsi, idarəetmə səriştəsi və müvafiq sahədə təcrübəsi olmayan müəssisələrin qalib elan olunaraq satınalma müqavilələrinin bağlanması, yalnız bir müəssisənin satınalma predmetindən asılı olmayaraq bütün satınalmalarda qalib elan olunması halları mövcud olmuş, əvvəlki audit tədbirlərinin nəticələrinə dair hesabatlarda da qeyd edildiyi kimi, rəqabətsiz satınalma metodlarından istifadə hallarının üstünlük təşkil etməsi, birmənbədən satınalma metodundan istifadə edilərək aparılan satınalmalarda qənaətin olmaması, satınalmanın vacib şərti kimi görüləcək iş və xidmətlərin ehtimal olunan dəyərinin düzgün hesablanmaması, keçirilmiş satınalmalar haqqında müvafiq icra hakimiyyətinə vaxtında məlumat verilməməsi kimi nöqsanlar da aşkar edilmişdir.\nHəmçinin nəzarət tədbirləri nəticəsində bəzi müəssisələr üzrə debitor borcların həcminin bu müəssisənin həmin maddələr üzrə təsdiq olunmuş təyinat həcmində olması, bəzi müəssisələr üzrə debitor borcların müqavilə şərtlərinə uyğun aparılmaması halları müəyyən olunmuş, bəzi hallarda hətta zəmanət müddəti bitmiş debitor borcların mövcud olması aşkarlanmışdır ki, bu isə ümidsiz debitorların yaranmasına səbəb olmuşdur.\nEyni zamanda, bir sıra hallarda tələbatdan artıq malların və inventarların alınması, avadanlıqların istismara verilməyərək istifadəsiz qalması, iş və xidmətlərin dəyərinin və həcminin artıq müəyyən edilməsi nəticəsində səmərəsiz xərclərə yol verildiyi də nəzarət tədbirlərində rast gəlinmişdir.


Ağcabədi rayon Qiyaməddinli kəndində səyyar qəbul-görüş keçirilmişdir. - Xəbərlər - AĞCABƏDİ RAYON İcra Hakimiyyəti\nAğcabədi rayon Qiyaməddinli kəndində səyyar qəbul-görüş keçirilmişdir.\n22.05.2019-cu il tarixdə Ağcabədi rayonu qiyaməddinli kəndində səyyar qəbul-görüş keçirilmişdir. Görüşdə Rayon İcra Hakimiyyətinin məsul işçiləri, rayonun hüquq mühafizə orqanlarının, idarə, müəssisə və xidmət təşkilatlarının rəhbərləri iştirak ediblər.\nAğcabədi Rayon İcra Hakimiyyətinin başçısı Şahin Məmmədov sakinləri salamlayaraq, 30 aprel 2019-cu il tarixdə Nazirlər Kabinetinin 2019-cu ilin birinci rübünün sosial-iqtisadi inkişafının yekunlarına və qarşıda duran vəzifələrə həsr olunmuş iclasının keçirildiyini bildirmiş, Azərbaycan Respublikasının Prezidenti cənab İlham Əliyevin tapşırıq və tövsiyələri barədə, Strateji Yol xəritələrində 2016-2018-ci illər ərzində görülmüş işlər və 2019-2020-ci illər ərzində görüləcək işlər barədə, qaz limitinin 1700 m3-dən 2200 m3-dək artırılması barədə əhaliyə məlumat vermişdir. Eyni zamanda respublikamızda qazanılan uğurlardan, eləcə də rayonumuzda aparılan tikinti-quruculuq işlərindən, əhalinin sosial problemlərinin həlli istiqamətində həyata keçirilən tədbirlərdən və bu sahədə qarşıda duran vəzifələrdən ətraflı danışmışdır.\nKeçirilən görüşdə çıxış edən sakinlər son illərdə Ağcabədi rayonunun sosial-iqtisadi inkişafı sahəsində görülən işləri yüksək qiymətləndirərək göstərilən davamlı diqqətə görə ölkə rəhbərliyinə minnətdarlıq ifadə ediblər. Qəbulda kənd sakinlərindən Quliyev Mütəllim, Xankişiyev Murad, və Talıbov Bəhmən su təchizatı, sosial müdafiə, məşğulluq məsələləri, yol, kənd təsərrüfatı, torpaq məsələləri ilə bağlı təkliflərinin hər biri barədə aidiyyatı təşkilatların rəhbərinə tapşırıqlar verildi, qaldırılmış bir sıra məsələlər elə qəbul zamanı öz həllini tapdı.


İranın nüvə silahı əldə etməsi ən çox bizə təhdiddir - Politoloq » Avrasiya.Net\n16 sen 19:35region\nBir anlıq təsəvvür edin ki, İran nüvə silahı əldə etdi. O zaman İranın regionda atacağı addımlarıın qarşısında heç kim qalmaz. Paniranistlərimiz çox arzulayır, gecələr dualar edirlər ki, İran nüvə silahı əldə etsin və Xamanei ağaları öz nur sifəti ilə İslam dünyasını xilas etsin. Amma mənim üçün milli maraqlar hər şeydən üstündür.\nİranın nüvə silahı əldə etməsi ən çox bizə təhdiddir. Buna görə də İsrail və ABŞ-ın İrana qarşı embarqo siyasətinin sərt ritorikalarını dəstəkləyirəm. Təbii ki, İrana qarşı müharibənin də tərəfdarı deyiləm, lakin İranın nüvə silahı əldə etməsinin qarşısı alınmalıdır. İran nüvə silahı əldə edərsə İslam sivilizasiyasının lideri funksiyasını ələ keçirə bilər. Bizim üçün bu yaxşı olmaz. Bütün bunları nəzərə alıb Trampı dəstəkləyirəm.\nTehran heç vaxt nüvə silahı əldə etməyəcək - Trampİran heç vaxt nüvə silahı əldə etməyəcək - Netanyahuİranın 6 ay sonra nüvə silahı ola bilər: İsrail narahatdırRusiya Krıma nüvə silahı yerləşdirir – Kəşfiyyat"İranın əlinə nüvə silahı keçməsinə imkan verməyəcəyik"


Putindən orucluqla bağlı - Şok qadağa\nRusiya Dağıstanı bu çətin günlərdə tək qoymayacaq.\nTeleqraf.com xəbər verir ki, bunu Rusiya Prezidenti Vladimir Putin Dağıstanın siyasi və dini rəhbərləri ilə qatıldığı canlı yayımda bildirib.\nRusiya prezidentinin sözlərinə görə, Fövqəladə Hallar Nazirliyinə respublika ərazisində genişmiqyaslı sanitariya işlərinin aparılması, Müdafiə Nazirliyinə isə 200 çarpayılıq bir xəstəxana inşa edilib istifadəyə verilməsi tapşırılıb:\n"Səhiyyə Nazirliyi və "Rospitrebnadzor" da bölgədə koronovirusla mübarizə məsələsində lazımı addımları atacaqlae. Mən dağıstanlıları ruhanilərin çağırışlarına qulaq asmağa və mayın 24-də Orucluq bayramını evdə keçirməyə, kollektiv ibadət və six-sıx toplaşmaq ənənəsindən çəkinməyə dəvət edirəm".\nQeyd edək ki, Dağıstanda koronovirusla bağlı situasiya çox gərgindir. Minlərlə yerli sakinin virusa yoluxduğu, yüzlərlə insanın dünyasını dəyişdiyi bildirilir. Bazar günü regionun səhiyyə xidmətinin rəhbəri Dağıstanda 4o həkimin koronavirusdan öldüyünü bəyan edib.


Daha on futbolçumuzun koronavirus testi müsbət çıxıb\n16:16 17 Yanvar 2021\n14:37 13.12.2020 (Yenilənib 16:22 14.12.2020) Qısa URL\nƏgər furbolçular vaxtında sağalmasa, Premyer Liqanın XII turunun qarşılaşması təhlükə altına düşəcək.\nBAKI, 13 dekabr - Sputnik. "Sumqayıt" futbol klubunu futbolçularının növbəti koronavirus testlərinin nəticələri bəlli olub.\nSputnik Azərbaycan xəbər verir ki, klubun test verən 16 oyunçusundan yalnız altısında nəticələr neqativ çıxıb.\nDigər 10 futbolçuda isə test növbəti dəfə pozitiv nəticə göstərib. Lakin həmin oyunçuların problemi yaxın günlərdə arxada qoyacağı gözlənilir. Çünki onlar 14 günlük karantin dövrünü bitirməkdədir və yaxın günlərdəki testin neqativ nəticələnəcəyi ehtimal edilir.\nƏgər bu baş verməsə, Premyer Liqanın XII turunun qarşılaşması təhlükə altına düşəcək. Dekabrın 20-də “Zirə”yə qarşı keçiriləcək səfər matçınadək testi pozitiv nəticələnən oyunçuların sayı 7-dən az olmada, qarşılaşma yenidən təxirə salına bilər.


Veb 2.0 Məlumat Aşırı Yüklənməsi | Martech Zone\nÇərşənbə, Noyabr 18, 2009 Çərşənbə axşamı, May 6, 2014 Adam Kiçik\nSizə gələn məlumat, tətbiqetmə və yeni həllər miqdarı sizi narahat edir? Mən olduğumu bilirəm! Mənə aptalca zəng edin, amma bu gün qeyd etdiyim bəzi məqamlar bir çoxları üçün köhnə xəbər ola bilər, amma bu qədər məlumatla birlikdə kim həqiqətən davam edə bilər. Sən olmasan Douglas Karr or Kyle Lacy - bu arada, yatmadıqlarına əminəm!\nBütün detalları nəzarətdə saxlamaq üçün bəzi yeni təşkilati vasitələrdən istifadə etməyə başladım. Faydalı hesab etdiyim yalnız bir neçəsi:\nləzzətli: Tamam, tamam, bilirəm ki, bunu oxuyan bir çoxunuz Delicious haqqında artıq bilə bilər. Mən də bunu bilirdim, ancaq sosial paylaşım dünyası inkişaf edənə qədər heç vaxt bu qədər təsir göstərmədi. Əlavə edib etiketləyə biləcəyimi sevirəm və hansı kompüterdə olmağımdan, harada olmağımdan asılı olmayaraq həmişə favoritlərim var. Xatırlamaq istədiyim bu əlaqələrin hamısını tapmaq üçün sürətli və asan bir yerdən danışmaq olmaz. Son bir blog yazısı, bir webinar dəvətnaməsi və ya hətta bir məqalə kimi.\nPiknik: Yenə də marketoloqlar yaradıcı insanlardır və bir çimdikdə dizayn edə bilməliyik. Lazım olduqda dizayn edə bilərəm, amma tez, sadə və asan bir şey istədikdə ... picnik seçirəm! Xüsusilə çox beyin gücü olmadan bir az ədviyyə etmək istədiyiniz layihələr üçün. Onların interfeyslərini istifadə etmək çox asandır və yenə də hər hansı bir veb əsaslı tətbiq kimi ... .Şəkillərinizə hər yerdə daxil ola bilərsiniz.\nFeedBurner: İndiyə qədər düşündüyünüzə əminəm, o, hansı qayanın altındadır? O qədər də çox deyil.. Yadınıza salın, mən hamısını AZ ilə hoqqabazlıqla məşğul olan bir marketoloqam! Tezliyə ehtiyac duyuram, sadəliyə ehtiyac duyuram və bir çimdikdə geri qayıtmalıyam. Hər zaman RSS imkanları üçün feedburner tanıyıb sevməyimə baxmayaraq, bu yaxınlarda blogunuza da bir e-poçt forması yerləşdirmə qabiliyyətini öyrəndim. Sonra metriklər, hər gün Google platformamda bütün bu alətlərə sahib olacağım üçün çox yaxşıdır.\ngoogle Apps: Bir Google fədaisi kimi səslənmək istəmirəm, çünki bir çox digər marketoloqlar kimi mən də həmişə axtarışımı yaxşılaşdırmağa çalışdığım üçün qarışıq qalmışam. Bununla birlikdə, Delivra'da hamımız hər şey üçün Google Apps-dan işləyirik və əmanət qənaətinin hər hansı bir masa üstü proqramı ilə müqayisədə böyük olduğuna əminəm, poçt, təqvim, saytlardan (sevdiyimiz!) Müxtəlif tətbiqlərdən təsirlənirəm, Sənədlər, adını çəkirsiniz. İndi bilirəm ki, bu mükəmməl deyil, amma əlçatanlıq və gündə bir dəfə qəza etməməsi məni satdı.\nSmartsheet: Bu, yəqin ki, bir çoxunuzun bilmədiyi yeganə tətbiqetmədir. Mən davamlı bir siyahı istehsalçısı olduğum üçün SmartSheet'i sevirəm. Gündəlik etdiyim minlərlə işi başqa cür necə izləyə bilərəm? Hər halda, tətbiqetmə bir çox işləri görməli olduğumu, onları prioritet dərəcəsinə görə sıralaya biləcəyimi, başqaları ilə bölüşə biləcəyimi, hər yerdə redaktə edə biləcəyimi, olduğum yerdə çap edə biləcəyimi və ya daxil olmağımı təmin edir.\nOrada, məni məlumatların həddindən artıq yüklənməsinə mane olan beş sadə vasitə var. Bir zamanlar ac qalmış bir marketoloq olsanız və ya sadəcə ac qalmışsınızsa, bu alətlərdən bəzilərini hiylə çantanıza daxil edin və yükü ən asanlıqla idarə edə biləcəksiniz. Əks təqdirdə, onları əvvəlcədən bildiyiniz və sevdiyiniz şeylərə yeni hiperlink hesab edin.\nTags: Sosial Media MarketingWordPress\n19 at Nov 2009, 2: 09 AM\nGoogle Sidewiki, Diigo'nun xüsusiyyətlərinə bənzər (o qədər də güclü olmadığı düşünülən) şərh imkanları ilə diqqətimi çəkməyə başlamasına baxmayaraq Diigo-nu Delicious-dən üstün tuturam.\n19 at Nov 2009, 4: 05 AM\nGözəl qısa siyahı Carissa. Bir sözlə, bütün marketoloqların işimizi yerinə yetirməsi üçün lazım olan fərqli platformaları göstərir. SmartSheet-i yoxlayıram. Drthomasho kimi, Diigo-nu da Delicious-a üstünlük verirəm, çünki səhifələrə qeydlər edə bilərsiniz. Etiketlər pis deyil, amma Diigo ilə bütün qeyd olunan məzmunun bir hissəsinə diqqət yetirmək üçün səhifələrdə həm etiketləri, həm də "yapışqanları" istifadə edə bilərəm. Tezliklə yenidən görüşərik! - Pol\nveb dizayn şirkəti\n3 da 2011, 8: 15 AM\nBu alətlər həqiqətən faydalıdır. Ümid edirəm ki, hər biri bu məlumatlandırıcı yazını mütləq alacaq və saytın təsirli olmasında bu dəyərli vasitələrdən istifadə edəcəkdir.\n12 Fevral 2012 saat 7: 28-də